text:
6418 Views
Intro Amadirisa Gayikka Nze sikujjukila Masanyalazze gagenda Oli Munzikiza Amadirisa Gayikka Nze sikujjukila Masanyalazze gagenda Oli Munzikiza Nessim Pan Production Verse 1 Mbu u've come back for more Mpulira wakyuka Nze nzijja mbintu byo Vva mukuloota Nga Wanchanga Wankuba Ragga Wanfula mukozi mu bwa kabaka N'ontagula omutima Ngangumye anti ninze embaga Bridge Ex wampa experience Time ya expiringa Osambyeko retiringa There goes the door Exitingaaaa Chorus Bye Bye Bye Bye Ex Bye Bye Bye Bye Bye Bye Bye Bye Ex Bye Bye Bye Bye Verse 2 Ekizibu nina short term memory Unless you add something to me Byokola biiva kuno, Paka kuli Silina budde bwa history Wali wewandekela ku mugalo Awo navaawo N'amaddala galinyamu Nze nakolamu Bridge Ex wampa experience Time ya expiringa Osambyeko retiringa There goes the door Exitingaaaa Chorus Bye Bye Bye Bye Ex Bye Bye Bye Bye Bye Bye Bye Bye Ex Bye Bye Bye Bye Lyrics by mp3jaja.com Repeat Verse 1 Mbu u've come back for more Mpulira wakyuka Nze nzijja mbintu byo Vva mukuloota Nga Wanchanga Wankuba Ragga Wanfula mukozi mu bwa kabaka N'ontagula omutima Ngangumye anti ninze embaga Ex wampa experience Time ya expiringa Osambyeko retiringa There goes the door Exitingaaaa Chorus Bye Bye Bye Bye Ex Bye Bye Bye Bye Bye Bye Bye Bye Ex Bye Bye Bye Bye S.K.I.E.S
Advertisement
Taata Bulamu | Fille
2440 Views
Squeeze featuring Kent and Flosso | Fille
9506 Views
Bye Bye Ex | Fille
6419 Views
Ntwale Ani featuring B2C Ent | Fille
9814 Views
Mbeera Eno | Fille
5928 Views
Mpola Mpola - Slowly | Fille
3443 Views
Kola | Daddy Andre
1254 Views
Oba Onfuna [Owebina] | Fixon Magna
1037 Views
Akageri featuring Recho Rey | Aybrah
2702 Views
Glorify You | Irene Namubiru
409 Views
Ntibula | Martha Mukisa
4557 Views
Personal | Zuli Tums
1134 Views
Advertisement


c: text/html

text:
Yiiga okukozesa obuweke ojjemu olubuto bulungi era nga tofunye buzibu
Yiga ebikwata ku ndabirira nga ojjemu olubuto gyobela
Yiga ebilala ebikwata ku ndabirira nga ojjemu olubuto nga oyita mu butambi bwa vidiyo n'e emisomo egikakasiddwa ku mutimbagano
Ekibanja kumutimbagano kino kiyinza okwagala obulondoola abakozesa n'empereeza endala y'abakwasaganya okukola obulungi. Osobola okusoma Enkola n'Obukwakulizo bwaffe n' Emitendera gy'Okukuuma Ebyama . Okusigala ng'okozesa ekibanja kino, oba otuwa okukkiriza kwo okukola kino.

robotstxt: allowed

filter: keep


text:
Amawulire
Aba DP bategese ebikujjuko ebyókujjukira Ben Kiwanuka
Ivan Ssenabulya
September 21st, 2021
Bya Prossy Kisakye,
Ekibiina kyébyóbufuzi ekya Democratic Party kirangiridde ebikujjuko ebyenjawulo mu kujjukira eyali senkagale wékibiina omugenzi Bendicto Kiwanuka.
Olunaku lwenkya lwegiwera emyaka 49 bukya Ben Kiwanuka attemulwa
Nga yanafa Kiwanuka yaliko Senkagale wekibiina kya DP owomulundi ogwokusatu, yaliko ssabaminisita ne ssabalamuzi.
Ono ajjukirwa nyo mu kwagala abaana beggwanga okusoma nga yagaba sikaala 300 eri abayizi abatesobola, nakola nyo okulaba nti Uganda efuna obwetwaze ne birala
Mu kwogerako ne bannamawulire ku kitebe kye kibiina mu Kampala, Ssabawandiisi wa DP Gerald Siranda agambye nti olunaku lwenkya wakubaao okusabira omyoyo gwomugenzi e Bukomansimbi era nga bakutegeka ne misomo mu kumujjukira okuyita mu mwezi guno gwonna.
Ono asabye gavt okubaawo byeyigira ku mugenzi naddala mu byobukulembeze.


text:
Ebyemizannyo
Tiketi za Cranes
Ali Mivule
June 4th, 2013
Tickets zomupiira gwa Uganda Cranes ne Liberia zakutandika okutundibwa olunaku lwenkya kumakya.
Tickets zino zakutundibwa nusu 12,000 wamu ne 33,000.
Tickets zino zakutundibwa kumasundiro gamafuta aga Shell,Total,Kobil,City Oil ne Gapco.
Awalala kwekuli Hardware world e Ntinda,City shoppers e Mukono ne Basebuguzi and sons e Masaka.
Okusinziira kumwogezi wa Fufa ,Rogers Mulindwa ategezezza nga tewali Tickets zigenda kutundibwa kukisaawe era nalabula nabawagizi okugula tickets zino mubifo ebyo byokka Fufa byetadewo nomuwendo ogulambikidwa.
Mukiseera kyekimu,tiimu ya Liberia etuuse nga yeetegekera omupiira gwokulwomukaaga e’Namboole mumpaka zokusunsulamu abanetaba mu za world cup omwaka ogujja.


text:
Emikolo gyókutikkira abayizi ba Makerere University ku lunaku olwókubiri, abayizi okuva ku bbanguliro ly’abakuguse mu byobulimi, abasomesa, nabakuguse mu bya science w’obutonde bw’ensi bebatikiddwa.
Omuyizi Nuwagira Albert olwaleero lwakwasiddwa ekirabo, eky’omuyizi akize banne mu masomo ga science omwaka guno.Yafunye obubonero 4.82 ku bubonero 5 obusingayo mu kusoma kwa University.
Nuwagira akuguse mu Technology ne science w’emmere.
Nuwagira Aweereddwa engule ey’omwaka 2022 n’akakadde ka shilling kamu ng’entandikwa, okumusobozesa okubaako kyeyetandikirawo.
Bisakiddwa:Ddungu Davis


text:
Tag: Uganda Football
'FUFA' Ya Walusimbi Ezeemu N'erumba MagogoBannabyamizannyo nate beesuddemu julume ne balumba ekitebe kya ky’omupiira ekya FUFA e Mengo, nga babadde bategese okukubawo olukiiko lwa bannamawulire. Police eyitiddwa bukubiririre ...
Vipers Plan To Attract Fan BaseVipers football club is one of the most successful clubs in recent times but whose achievement has not won them a following. ...
Aba SC Villa Bayoyoose KibuliMu kawefube owokulaba nga badiza kubawagizi babwe, abasambi bo mupiira aba Club ya SC Villa babakanye n’eddimu ly’okugenda nga bayonja ebifo ebitali ...


text:
Bya Ddungu Davis
Nabagereka Sylvia Naginda atemye evvunike ku pulojekiti y’okuzimba ekizimbe ky’ekkanisa ya St. Stephens Church of Uganda esangibwa e Kireka.
Ekizimbe kino kigendereddwamu okufunamu ensimbi okukwasizaako enkulakulana y’ekkanisa.
Wategekeddwawo n’okusaba okwenjawulo mu kanisa eno, Nabagereka gyategerezza nti enkulakulana mu kitundu esinga kuva ku bakulembeze abembavu,era naasaba abakulisitaayo naabagaliza ekkanisa okukwasiza awamu mu kusondera omulimu gwa mukama guno.
Nabagereka agambye nti balina essuubi ddene ddala mu mulimu guno ogutongozeddwa.
Omusumba wekkanisa ya St. Stephens Church Kireka, Rev. Abel Mmere Ewooma Sserwanja, agambye nti ekizimbe kino kyakubaako amaduuka agasoba mu 100.
Agambye nti kyakuyambako okukendeeza ku bubbo obusoloozebwa mu bakulisitaayo buli sunday.
Wabaddewo n’okusonda ensimbi zekizimbe kino ekigenda okubbulwamu erinnya lya “Sarah Kisosonkole”, okujjukira obuweereza bwe nga yeyawaayo ettaka okwazimbibwa ekkanisa eno eya St.Stephens church of Uganda.
Omulimu guno ogw’okusonda gukubiriziddwa president w’ekibiina kya bannamawulire abakulisitaayo ekya CHOUMA, Zambaali Bulasio Mukasa, n’omwawule w’ekanisa ye Kasubi eyawummula Rev. Erinest Mayanja.
Obukadde bwa shilling obusoba mu 111 bwebusondeddwa mu mpeke ne mukweyama.


text:
1 Samwiri 13
Endagaano Enkadde nʼEndagaano Empya
Samwiri Anenya Sawulo
13 Sawulo yalina emyaka amakumi asatu we yaliira obwakabaka, n’afuga Isirayiri okumala emyaka amakumi ana. 2 (A)Sawulo yalonda abasajja enkumi ssatu okuva mu Isirayiri, enkumi ebbiri ku bo ne babeera naye e Mikumasi ku lusozi olw’e Beseri, n’abalala lukumi ne babeera ne Yonasaani e Gibea ekya Benyamini. Abasajja abalala bonna n’abasindika baddeyo ewaabwe. 3 (B)Yonasaani n’alumba olusiisira lw’Abafirisuuti eyali e Geba, Abafirisuuti ne bakiwulira. Awo Sawulo n’alagira, bafuuwe ekkondeere mu nsi yonna, ng’agamba nti, “Abaebbulaniya bawulire!” 4 (C)Awo Isirayiri yenna bwe baawulira nga Sawulo awambye olusiisira lw’Abafirisuuti, ate nga Isirayiri yali efuuse ekyenyinyalwa eri Abafirisuuti, abantu ne balagirwa okwegatta ku Sawulo e Girugaali.
5 (D)Abafirisuuti ne beekuŋŋaanya okulwana n’Abayisirayiri. Abafirisuuti baalina amagaali emitwalo esatu, n’abeebagala embalaasi kakaaga, n’abaserikale abeebigere ng’omuwendo gwabwe gwenkana ng’omusenyu ogw’oku nnyanja obungi. Ne bayambuka ne basiisira e Mikumasi, ku luuyi olw’ebuvanjuba olw’e Besaveni. 6 (E)Abasajja Abayisirayiri bwe baalaba ng’embeera yaabwe mbi nnyo, n’eggye lyabwe nga linnyigirizibwa omulabe, ne beekweka mu mpuku, ne mu bisaka ne mu njazi, ne mu binnya. 7 (F)Ne wabaawo n’abamu ku Baebbulaniya abaasomoka Yoludaani ne bagenda mu nsi ya Gaadi ne Gireyaadi.
Sawulo ye n’asigala e Girugaali, n’abaserikale bonna be yali nabo, naye nga bajjudde okutya. 8 (G)N’alinda okumala ennaku musanvu, ebbanga Samwiri lye yali amulaze, naye Samwiri n’atajjirawo e Girugaali, n’abasajja ba Sawulo ne batandika okumuvaako. 9 (H)Sawulo kyeyava ayogera nti, “Mundeetere wano ekiweebwayo ekyokebwa n’ekiweebwayo olw’emirembe.” N’awaayo ekiweebwayo ekyokebwa. 10 (I)Naye bwe yali yakamala okuwaayo ekiweebwayo ekyokebwa, Samwiri n’atuuka. Sawulo n’agenda okumwaniriza.
11 (J)Samwiri n’amubuuza nti, “Kiki kino ky’okoze?” Sawulo n’addamu nti, “Bwe nnalabye ng’abasajja batandise okusaasaana, ate nga tozze mu kiseera kye walaga, ate nga n’Abafirisuuti bakuŋŋaanira e Mikumasi, 12 (K)ne ndowooza nti, ‘Kaakano Abafirisuuti bagenda kukkirira okunnumba e Girugaali, nga sinnaba kwegayirira kufuna mukisa gwa Mukama, kyenvudde mpalirizibwa okuwaayo ekiweebwayo ekyokebwa.’ ”
13 (L)Samwiri n’agamba Sawulo nti, “Okoze kya busirusiru, obutakuuma kiragiro kya Mukama Katonda wo kye yakulagira. Singa wakikuumye, Mukama yandinywezezza obwakabaka bwo okufuga Isirayiri emirembe gyonna. 14 (M)Naye kaakano obwakabaka bwo tebuliba bwa lubeerera. Mukama anoonyezzaayo omusajja alina omutima ogumunoonya era amulonze okuba omukulembeze w’abantu be, kubanga tokuumye kiragiro kya Mukama.” 15 (N)Awo Samwiri n’ava e Girugaali n’ayambuka e Gibea mu Benyamini, Sawulo n’abala abasajja abaali naye, nga baawera nga lukaaga.
Ebbula ly’Ebyokulwanyisa mu Isirayiri
16 Sawulo ne mutabani we Yonasaani, n’abasajja abaali nabo baali basiisidde e Gebea ekya Benyamini, ate ng’Abafirisuuti bo basiisidde Mikumasi. 17 (O)Abalabe ne bava mu nkambi y’Abafirisuuti mu bibinja bisatu, ekimu ne kyolekera Yofula, mu nsi ya Suwaali, 18 (P)n’ekibinja ekirala ne kyolekera Besukolooni, n’ekyokusatu ne kyolekera ensalo etunuulidde ekiwonvu Zeboyimu okwolekera eddungu.
19 (Q)Mu nsi yonna eya Isirayiri temwali muweesi n’omu, kubanga Abafirisuuti baali baasalawo nti, “Si kulwa ng’Abaebbulaniya beeweeseza ebitala oba amafumu!” 20 Noolwekyo Abayisirayiri bonna baaserengetanga eri Abafirisuuti, okuwagala enkumbi zaabwe, n’ebiwabyo byabwe, n’embazzi zaabwe, ne najjolo zaabwe. 21 Baalinanga omuwendo gwe baasasulanga olw’okuwagala enkumbi ey’amannyo abiri n’ebiwabyo, nga gwa njawulo ku ogwo gwe baawangayo olw’okuwagala embazzi n’emiwunda.
22 (R)Era ku lunaku olw’olutalo tewaali muserikale n’omu ku baali ne Sawulo ne Yonasaani, eyalina ekitala wadde effumu, okuggyako Sawulo ne mutabani we Yonasaani[a]. 23 (S)Waaliwo ekibinja eky’Abafirisuuti ekyali kigenze mu kifo ekyayitibwanga Mikumasi.
Footnotes
- 13:22 Abayisirayiri baalwanyisanga mitego na busaale
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
EKITONGOLE ky’amawulire ekya NBS munnamawulire Solomon Serwanja gy’akolera kyanukudde ku mbeera y’okukwata Mukyalawe ne bannamawulire ba BBC abalala, abakwatiddwa mu kiro eky’akesezza olw’okuna.
Bano kwabaddeko Kassim Muhammad, Rashid Kaweesa, Godfrey Badebye ne ddereva waabwe amanyiddwanga Shafiq.
Poliisi egamba nti bano okukwatibwa kyaddiridde okufuna okumanyisibwa nga bwe waliwo abantu abaabadde betegese okubba eddagala lya Gavumenti, balitunde, nti era okunonyereza kwabwe kabasudde ku maka ga Solomon Serwanja okusinziira ku mwogezi wa Oliisi mu Kampala ne miriraano, Patrick Onyango.
Abakulira ekitongole kya NBS Serwanja gyakolera kivuddeyo ne kitangaaza ku mbeera eno, nga bagamba nti sabbiiti bbiri emabega bakola omukago n’ekitongole ky’amawulire ekya BBC okusobola okukolaganira awamu basobole okulwanyisa enkola y’okubba eddagala mu malwaliro ga Gavumenti, oluvanyuma lw’okukizuula nti abakungu bangi mu kitongole kye ddagala baali beefunyiridde okulinyaga ne balitunda.
Era bannamawulire okukwatibwa baabadde bali ku lunaku olusembayo okumaliriza okunonyereza kwabwe ku nsonga eno nga ekyabadde kisigalidde kwe kuteeka bye baafunye ku mpewo ensi ebilabe mu kiseera ekyo we babakwatidde.
Bategezezza nti bakola ekisoboka kyonna okulaba nga banunula bannamawulire baabwe saako naaba BBC.
Do you have a story in your community or an opinion to share with us: Email us at editorial@watchdoguganda.com


text:
Abaruumi
Essuula 5
Kale bwe twaweebwa obutuukirivu olw'okukkiriza, tubeerenga n'emirembe eri Katonda ku bwa Mukama waffe Yesu Kristo,
2 era eyatuweesa olw'okukkiriza okutuuka mu kisa kino kye tuyimiriddemu; era twenyumirizenga olw'okusuubira ekitiibwa kya Katonda.
3 So si ekyo kyokka, era naye twenyumirizenga mu kubonaabona kwaffe, nga tumanyi ng'okubonaabona kuleeta okugumiikiriza;
4 nate okugumiikiriza kuleeta okukemebwa nate okukemebwa kuleeta okusuubira:
5 nate okusuubira tekukwasa nsonyi, kubanga okwagala kwa Katonda kufukiddwa ddala mu mitima gyaffe, ku bw'Omwoyo Omutukuvu gwe twaweebwa.
6 Kubanga bwe twali nga tukyali banafu, mu ntuuko ze Kristo yafiirira abatatya Katonda.
7 Kubanga kizibu omuntu okufiirira omutuukirivu; kubanga omulungi mpozzi omuntu aguma n'okumufiirira.
8 Naye Katonda atenderezesa okwagala kwe ye gye tuli, kubanga bwe twali nga tukyalina ebibi Kristo n'atufiirira.
9 Kale okusinga ennyo kaakano bwe twaweebwa obutuukirivu olw'omusaayi gwe, tugenda kulokoka mu busungu ku bubwe.
10 Kuba obanga bwe twali tukyali balabe, twatabaganyizibwa ne Katonda olw'okufa kw'Omwana we, okusinga ennyo bwe twatabaganyizibwa tulirokoka olw'obulamu bwe;
11 so si ekyo kyokka, era naye nga twenyumiririza mu Katonda ku bwa Mukama waffe Yesu Kristo, atuweesezza kaakano okutabagana.
12 Olw'ebyo, nga ku bw'omuntu omu ekibi bwe kyayingira mu nsi, okufa ne kuyingira olw'ekibi, bwe kityo okufa ne kubuna ku bantu bonna kubanga bonna baayonoona:
13 kubanga okutuusa ku mateeka ekibi kyali mu nsi: naye ekibi tekibalibwa, awataba mateeka.
14 Naye okufa kwafuga okuva ku Adamu okutuusa ku Musa, era ne ku abo abataasobya ng'engeri ey'okwonoona kwa Adamu, ye kye kifaananyi ky'oyo agenda okujja.
15 Naye ng'okwonoona kuli bwe kwali, era n'ekirabo tekyali bwe kityo. Kuba obanga olw'okwonoona kw'omu abaafa bangi, okusinga ennyo ekisa kya Katonda n'ekirabo olw'ekisa ky'omuntu oli omu Yesu Kristo kyasukkirira okubuna abangi.
16 Era nga bwe kwajja ku bw'omu eyayonoona, ekirabo tekyali bwe kityo: kubanga omusango gwava ku omu okusinga, naye ekirabo ne kiva mu byonoono ebingi okuweesa obutuukirivu.
17 Kuba obanga olw'okwonoona kw'omu okufa kwafuga ku bw'omu, okusinga ennyo abo abaweebwa ekisa ekisukkirivu n'ekirabo eky'obutuukirivu balifugira mu bulamu ku bw'oyo omu Yesu Kristo.
18 Kale bwe kityo ng'olw'okwonoona kw'omu omusango bwe gwasinga abantu bonna bwe kityo n'olw'obutuukirivu bw'omu ekirabo kyali ku bantu bonna okuweesa obutuukirivu bw'obulamu.
19 Kuba ng'olw'obutawulira bw'omuntu omu oli abangi bwe baafuuka ka ababi, bwe kityo n'olw'okuwulira kw'oyo omu abangi balifuuka abatuukirivu.
20 Era n'amateeka ne gayingira, okwonoona kusukkirire; naye ekibi bwe kyasukkirira ekisa ne kisinga okusukkirira
21 ng'ekibi bwe kyafugira mu kufa era n'ekisa bwe kityo kiryoke kifuge olw'obutuukirivu okuweesa obulamu obutaggwaawo, ku bwa Yesu Kristo Mukama waffe.


text:
Ab'e Rwenzururu Beetondedde Museveni
Abakulembeze okuva mu Businga bwa Rwenzururu eggulo beesozze akafubo n’omukulembeze w’eggwanga Yoweri Kaguta Museveni mu maka g’obwa Pulezidenti e Nakasero mwebaasinzidde okwetondera omukulembeze w’eggwanga ku ebyo ebyaliwo mu November w’omwaka oguwedde akasambattuko kalyoke kabalukewo mu bitundu ebyo akafiiramu abantu abawera e 100.
Abakulembeze bano bakkirizza nti ensobi zaakolebwa nti era abantu ab’olubatu beebawabya Omusinga wa Rwenzururu nga nabwekityo batwaala obuvunanyizibwa ku ebyo ebyaliwo era bwebatyo nebasaba omukulembeze w’eggwanga abaddiremu n’Omusinga Charles Wesley Mumbere ayimbulwe.


text:
1 Ebyomumirembe 27
Endagaano Enkadde nʼEndagaano Empya
Ebibinja eby’Eggye
27 Luno lwe lukalala lw’Abayisirayiri emitwe gy’ennyumba, abaduumizi b’olukumi, n’abaduumizi b’ekikumi abaaweerezanga kabaka nga bamutegeeza buli nsonga eyakwatanga ku bibinja eby’eggye, ebyabeeranga ku mpalo buli mwezi mu mwaka. Buli kibinja kyalimu abasajja emitwalo ebiri mu enkumi nnya.
2 (A)Yasobeyamu mutabani wa Zabudyeri ye yavunaanyizibwanga ekibinja ekisooka, era kyalimu abasajja emitwalo ebiri mu enkumi nnya. 3 Yali muzzukulu wa Perezi, ate nga mukulu w’abaami b’eggye mu mwezi ogwasooka
4 (B)Dodayi Omwakowa ye yavunaanyizibwanga ekibinja eky’omwezi ogwokubiri nga Mikuloosi ye mukulu ow’ekibinja ekyo. Mwalimu abasajja emitwalo ebiri mu enkumi nnya mu kibinja ekyo.
5 (C)Benaya mutabani wa Yekoyaada kabona ye yali omuduumizi ow’eggye owookusatu mu mwezi gwokusatu, era yali mwami. Kyalimu abasajja emitwalo ebiri mu enkumi nnya. 6 Oyo ye Benaya eyali omusajja ow’amaanyi mu bali amakumi asatu, era nga ye mukulu mu bo. Mutabani we Ammizabaadi yavunaanyizibwanga ekibinja ekyo.
7 (D)Asakeri muganda wa Yowaabu ye yavunaanyizibwanga ekibinja ekyokuna mu mwezi ogwokuna, era mutabani we Zebadiya ye yamusikira. Ekibinja ekyo kyalimu abasajja emitwalo ebiri mu enkumi nnya.
8 (E)Samukusi Omuyizula ye yali omuduumizi ow’ekibinja ekyokutaano mu mwezi ogwokutaano, era kyalimu abasajja emitwalo ebiri mu enkumi nnya.
9 (F)Ira mutabani wa Ikkesi Omutekowa ye yali omukulu ow’ekibinja eky’omukaaga mu mwezi ogw’omukaaga, era kyalimu abasajja emitwalo ebiri mu enkumi nnya.
10 (G)Kerezi Omuperoni, ate nga muzzukulu wa Efulayimu ye yali omukulu ow’ekibinja eky’omusanvu mu mwezi ogw’omusanvu, era kyalimu abasajja emitwalo ebiri mu enkumi nnya.
11 (H)Seibbekayi Omukusasi, ate nga wa ku Bazera ye yali omukulu ow’ekibinja eky’omunaana mu mwezi ogw’omunaana, era kyalimu abasajja emitwalo ebiri mu enkumi nnya.
12 (I)Abiyezeeri Omwanasosi, ate nga wa ku Babenyamini ye yali omukulu ow’ekibinja eky’omwenda mu mwezi ogw’omwenda, era kyalimu abasajja emitwalo ebiri mu enkumi nnya.
13 (J)Makalayi Omunetofa, ate nga wa ku Bazera ye yali omukulu ow’ekibinja eky’ekkumi mu mwezi ogw’ekkumi, era kyalimu abasajja emitwalo ebiri mu enkumi nnya.
14 (K)Benaya Omupirasoni, ate nga muzzukulu wa Efulayimu ye yali omukulu ow’ekibinja eky’ekkumi n’omu mu mwezi ogw’ekkumi n’ogumu, era kyalimu abasajja emitwalo ebiri mu enkumi nnya.
15 (L)Kerudayi Omwetofa, ow’omu nnyumba ya Osuniyeri, ye yali omukulu ow’ekibinja eky’ekkumi n’ababiri mu mwezi ogw’ekkumi n’ebiri, era kyalimu abasajja emitwalo ebiri mu enkumi nnya.
Abataka ab’Ebika
16 Abataka ab’ebika bya Isirayiri baali:
eyafuganga Abalewubeeni yali Eryeza mutabani wa Zikuli;
eyafuganga Abasimyoni yali Sefatiya mutabani wa Maaka;
17 (M)eyafuganga Leevi yali Kasabiya mutabani wa Kemweri;
eyafuganga Alooni yali Zadooki;
18 eyafuganga Yuda yali Eriku, omu ku baganda ba Dawudi;
eyafuganga Isakaali yali Omuli mutabani wa Mikayiri;
19 eyafuganga Zebbulooni yali Isumaaya mutabani wa Obadiya;
eyafuganga Nafutaali yali Yeremozi mutabani wa Azulyeri;
20 eyafuganga Abefulayimu yali Koseya mutabani wa Azaziya;
eyafuganga ekitundu ky’ekika kya Manase yali Yoweeri mutabani wa Pedaya;
21 eyafuganga ekitundu ky’ekika kya Manase ekirala ekyabeeranga mu Gireyaadi yali Iddo mutabani wa Zekkaliya;
eyafuganga Benyamini yali Yaasiyeri mutabani wa abuneeri;
22 n’eyafuganga Ddaani yali Azaleri mutabani wa Yerokamu.
Abo be baali abataka abaakuliranga ebika bya Isirayiri.
23 (N)Dawudi teyabala muwendo ogw’abasajja abaali abaakamaze emyaka abiri n’abaali tebanaba kugituusa, kubanga Mukama yali asuubiza okufuula Abayisirayiri abangi ng’emmunyeenye ez’omu ggulu. 24 (O)Naye Yowaabu mutabani wa Zeruyiya n’atandika okubala abasajja, n’atamaliriza. Obusungu bwa Mukama ne bubuubuukira ku Isirayiri olw’okubala okwo, so n’omuwendo ogwo tegwawandiikibwa mu kitabo eky’ebyomumirembe gya kabaka Dawudi.
Abalabirizi ba Kabaka
25 Azumavesi mutabani wa Adyeri yavunaanyizibwanga amawanika ga kabaka,
ne Yonasaani mutabani wa Uzziya n’avunaanyizibwanga amawanika ag’amasaza n’ag’ebibuga, ag’ebyalo, n’ag’ebigo.
26 Ezuli mutabani wa Kerubu ye yavunaanyizibwanga abalimi ab’omu nnimiro.
27 Simeeyi Omulaama ye yavunaanyizibwanga ennimiro z’emizabbibu,
ne Zabudi Omusifumu ye n’avunaanyizibwanga ebibala eby’ennimiro olw’amasenero ag’omwenge.
28 (P)Baalukanani Omugedera ye yavunaanyizibwanga emizeeyituuni n’emisukomooli egyali mu nsenyi ez’ebugwanjuba;
ne Yowaasi ye n’avunaanyizibwanga amawanika g’amafuta.
29 Situlayi Omusaloni ye yavunaanyizibwanga ebisibo mu Saloni,
ne Safati mutabani wa Adulayi n’avunaanyizibwanga ebisibo ebyali mu biwonvu.
30 Obiri Omuyisimayiri ye yavunaanyizibwanga eŋŋamira,
ne Yedeya Omumeronoosi ye n’avunaanyizibwanga endogoyi.
31 (Q)Yazizi Omukaguli ye yavunaanyizibwanga ebisibo eby’endiga.
Abo bonna be baali abakungu ba kabaka Dawudi abaavunaanyizibwanga ebintu bye.
32 Yonasaani, kitaawe wa Dawudi omuto yali muteesa wa bigambo, era nga musajja mutegeevu omuwandiisi,
ne Yekyeri mutabani wa Kakumoni ye yali mukuza w’abalangira.
33 (R)Akisoferi naye yali muteesa wa kabaka,
ate nga Kusaayi Omwaluki ye mukwano gwa kabaka nnyo.
34 (S)Yekoyaada mutabani wa Benaya ne Abiyasaali be badda mu bigere bya Akisoferi.
Yowaabu ye yali muduumizi w’eggye lya kabaka.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Nambooze ayagala gavumenti ewe ababntu amayumba
Ivan Ssenabulya
February 4th, 2022
Bya Ivan Ssenabulya
Gavumenti esabiddwa okutwala obuvunanyizbwa okuwa abantu amayumba, agasoboka eri bonna.
Okusaba kuno kukoleddwa omubaka wa munisipaali ye Mukono Betty Nambooze oluvanyuma lwa palamenti okuyisa ebbago lyobupangisa erya Landlord and Tenant Bill, 2021.
Lino lyajiddemu bingi ebyawukana ku bbago eryali lyayisibwa palamenti eyomulundi ogwe 10.
Ssinga omuntu alemererwa okusasaula nnayini nnyumba yawereddwa obuyinza, okuyingira mu nnyumba nabowa ebintu byomupangisa, oluvanyuma lwennaku 30 nebirala.
Nambooze agambye nti omuntu okubeera newasula oba awaka ddembe lyabwebange, gavumenti kyetekeddwa okuberamu n’omukono.
Sound: Nambooze on housing Lug
Ababaka era baayisizza akawayiro ngokwongeza ebisale, kirina okukolebwa ngosoose kumanyisa mupangisa mu nnaku 60.
Okwongeza ebisale tekutekeddwa kusukka 10%.
Mu birala, ssente zitekeddwa kusasaulwa mu silingi, okujjako wajja kuberangawo okukaanya wakati womupangisa ne nnanyini nnyumba, ku nasasula ya eri abagala okusasaula mu nsimbi engwira eya $.
Mungeri yeemu, akulira ekitongole kya Uganda Consumers’ Protection Association (UCPA), nga ye Sam Watasa aynirizza ekyakoleddwa palamenti okuyisa ebbago lyobupangisa erya Landlord and Tenant Bill, 2021.
Wabula Watasa asabye nti obuwayiro obumu bukyusibwe, okugeza akawa nanyini nnyumba obuyinza okuyingira mu nyumba okubowa ebintu byomupangisa.
Ayagala nti era obuyinza butekebwe mu ndagaano ekolebwa wkatai wa nnanyini nnyumba nomupangisa, ku kiki ekiyinza okukolebwa ssinga abaeera alemereddwa oba ngagimenye.


text:
Amawulire
Palamenti eyisiza embalirira ya 2022/23
Ivan Ssenabulya
May 21st, 2022
Bya Rita Kemigisa,
Palamenti eyisiza embalirira yomwaka gwe byensimbi 2022/23 yabusse 48.1 era essira litereddwa mu kubulula ebyenfuna bye ggwanga oluvanyuma lwokukosebwa ekirwadde kya Covid-19.
Embalirira eyo yakuwagirwa wansi womulamwa “okuwagira amakolero ne kigendererwa kyokuleeta enkulakulana.
Embalirira yomulundi guno yeyongeddeko nobusse 3.3 okuva kubusse 44.7 obwali mu mbalirira yomwaka gwe byensimbi gwetukomekereza.
Bwabadde ayanja embalirira eno eri ababaka, ssentebe wakakiiko ka palamenti akavunanyizibwa ku mbalirira, Patrick Isiagi agambye nti embalirira eno ensimbi zongedwamu kuba Uganda erina amabanja gelina okusasula wano ne bweru we ggwanga.
Ministry ye byensimbi eweereddwa obusse 2.3, eyebyokwerinda 1.2, eye byettaka obuwumbi 503 billion.
Ekitongole kye byenguudo kiweereddwa obusse 2.5


text:
Amawulire
Uganda bajijje ku lukala lwabatalina kugenda Bungereza
Ivan Ssenabulya
October 8th, 2021
Bya Ritah Kemigisa
Uganda yeemu ku mawanga 47 Bungerez, gejje ku lukalala lwabatalina kuyingira gwanga eryo.
Bungereza eriko amawanga geyatekako ekkoligo, nga baakikola okwetagira ssenyiga omukambwe, COVID-19.
Akulira ebyentambula mu Bungereza oba Transport Secretary Grant Shapps agambye nti amawanga gebataguludde kigenda kutandika okukola ku Bbalaza wiiki ejja, ngalaze essuubi nti ebyentambula bigenda kulongoka eri egwanga lino nabatambuze bennyini.
Kino kitegeeza nti abantu bebagema doozi ssenyiga omukambwe nezigwayo okuva mu mawanga 47 gebataguludde okuli South Africa, Brazil, Mexico namalaa, bakuyingira egwanga lino awatali kubateeka mu kalantiini, okubakebera nebirala.
Wabula abatambuze bajja kuba batekeddwa okusindika ekifanayi ekyamapula zaabwe ezokubakebera, okusobola okuzekennneya obulungi.
Ekitebbe kya Bungereza mu Uganda bayise ku tweeter nebasubiza nti bagenda kukolagana butereevu ne minisitule yebyobulamu mu ntekateeka yonna.
Wabula amawanga amalala, agakyasigadde ku lukalala kuliko Panama, Colombia, Venezuela, Peru, Ecuador, Haiti ne Dominica.


text:
Ebisera ebisinga abantu abamu bagwa mumukwano wabula omukwano gwabwe negutawangaala kumala kasera kanene. Kino olusi abakyaala abasinga kibaletera okulowoza oba tebatukirira eri bagalwa babwe ate nga nabamu olusi abasajja bebabera bawadde omutima babakyaawa nga ate bo omukwano babadde namunji.
Abasajja bangi bekanga bakyaaye abakyaala bebabera bakwaanye olwensonga ezenjawulo, oluusi abasajja abamu bakiisa kubakyaala obutaba nampiisa, emikisa, okubaasamu oluseeke lwokubasaba sente nga kuno kwosa nokubakambuwalira. Kitufu ate nga kyadala abakyaala abamu babera nobusungu obunji nebatamanya nti abasajja beziira muntu abakambuwalira nga kino olusi kiviraako abasajja okugaana okukwata amasimu gabakyaala babwe noluusi okugaana okudda ekka. Nga omukyaala, ofubanga nnyo okukuuma obukambwe bwo kuba kyandivirako omusajja okwesonyiwa nokukyaawa. Ye abaffe olabira kuki nti omusajja wo yakusuulawo dda nga tomanyi.
Engeri 5 ezenjawulo womanyiza nti Omusajja wo yakukyaawa nga tomanyi
1. Bwabeera nga abodde omubeera wala, omusajja atandika mpola mpola okwesalako, aba takyayagala kuwuliza bwosibye oba bwewasuze nga kino akikola enfunda ezenjawulo nekigendererwa ekyokuleka otandike okumanyira embera nga toli naye
2. Abasajja abasinga batandika okwekambuwaza nga mukino lwoyogeddeko naye afuba okulaba nga ayogera ebikunyiiza osobole nawe okutabuka noluvanyuma mulujemu oluyombo, omusajja afuba nnyo okwekambuwaza asobole okutiisa okudamu okuyoya okwogerezeganya naye.
3. Bwemuba muwuliziganya kumutimbagano, atandika okusaayo ebifananyi byawala abalala asobole okukulumya omutima kikuvireko nawe okusayo ekifananyi kyomuvubuka omulala oluusi abera akwaana. Kano no abasajja abasinga bakakozesa nga katego nga nekakutanda nokagwamu olwo nga omanya ebibyo biweede.
4. Abadde tabera busy, atandika okwefulirako busy nga nebwokuba esiimu oluusi takwaata ate olundi bwakwaata akugamba nga bwabadde busy nti era ajakukubira edda era ebisera ebisinga takuba.
5. Atandika obutakubulira kubibalo bye era ebisera ebisinga wekanga ebintu ebimu abikoze yekka, era awo atandika okujja mubibalo oba plans zze.
Bwotandika okulaba ebintu bwebityo nga omusajja wo abikola, Bukodyoki bwoyinza okukozesa notaasa omukwano gwamwe bwoba nga obadde okyamwagala. Obukodyo tubukuletera mukitundu kyaffe ekyokubiri


text:
Akakiiko kafulumiza ebiragiro ebikakiri eri abagenda okusunsulwamu olwa leero nga kino kigendereddwamu okutangira ensasaanya ye kirwadde kya COVID 19.
Okusunsulamu kugenda kukolebwa ku bitebe bya kakiiko ke byokulonda ku zidistricts era Ssentebe wa Kakiiko ke byokulondda, Omulamuzi Simon Byabakama agambye nti okusunsulwamu olwa leero ne nkya okwa babaka ba Palamenti kulina okugoberera ebiragiro bye bitongole ebikuuma ddembe.
Ku bifo ebyenjawulo, okunsusulamu kutandise enkya ya leero.
Abasasi baffe balondodde enteekateeka eno mu bitundu ebye njawulo.


text:
Amyuka sipiika wa parliament Thomas Tayebwa agambye nti ky’ekiseera Police n’ekitongole ky’amakomera bifune ababaka ababikiikirira mu parliament, nga bwekiri ku magye.
Thomas Tayebwa bw’abadde aggulawo olutuula lwa parliament, anokoddeyo munnamagye wa military police eyakkakanye ku musirikale wa police y’ebidduka namuppakya empi n’okumusikasikanya.
Tayebwa agambye nti ebikolwa nga bino byoleka ekifanaanyi ekibi eri eggwanga, n’okwoleka obuziina obuli mu byokwerinda bya Uganda.
Ku bitongole byebyokwerinda byonna ebiri mu ggwanga, ekitongole kyamagye kyokka kyekirina abakiise mu parliament bali 10.
Tayebwa agambye nti ensonga eziruma abasirikale ba police ng’ez’okukubibwa amaggye zandibadde zanjulwa mu parliament, wabula tebalina abakiikirira naagamba nti ensonga ezo, bagenda kuzanjula eri omukulembeze w’eggwanga azisalire amagezi.
Amyuka omuduumizi w’amagye Lt Gen Peter Elweru ku lw’amagye yetondedde ekitongole kya police olweneeyisa yabajaasi , naagamba nti eneeyisa yabannamagye abo nkyamu nyo
Elweru agambye nti omujaasi Derick Tumwiine eyakubye omusirikale wa police empi,yakwatiddwa era agenda kuvunaanibwa.


text:
Omubaka Omukyala owa Kampala era Munnamateeka Shamim Malende nga ono ye Munnamateeka wa Munnakibiina kya National Unity Platform era Omubaka wa Kawempe North Hon. Ssegiriinya Muhammad aka Mr. Updates avuddeyo nategeeza ng’omuntu we bwataleereteddwa mu Kkooti ya Buganda Road olwaleero olwokuba ali mu muyi.
Omukuumi w’ekkomera erya Luzira Murchison Bay ategeezezza Kkooti ngono bwakyali ku kitanda. Okuwulira okusaba kwe okwokweyimirirwa kwakubeerawo nga 15/11/2021 ku ssaawa ssatu n’ekitundu ezokumakya. Kkooti eyisizza ekiwandiiko ekimuleeta mu Kkooti.


text:
Byemukola Ssibiraba; Museveni Atabukidde Aba 'Weaalth Creation'
Omukulembeeze w’egwanga ayambalidde bofiisa ba ba Gavumenti abavunanyizibwa kunteekateeka eyokusindikiriza obwavu e Luwero, operation wealth creation, bagamba nti enkwata gyebajikuttemu eyolekedde okufafagana ng’entuungo eyiika.
Omukulembeeze aliko nebofiisa bakunyiza mulujudde ng’agamba nti bano bebavuddeko obuzibu, era nakakasa nti munaku kkumi eziddako agenda kutalaaga Uganda ng’asasanya enjiri eyokusindikiriza obwavu, bino byonna abadde makulubita.


text:
ﰡ
1. Musukkulumu oyo eyassa Kur’ani ku mudduwe eyawula wakati w'amazima n'obulimba alyoke abeere omutiisa eri ebitonde.
2. Oyo (Katonda) bubwe yekka obufuzi bw'eggulu omusanvu n'ensi era teyeeteerawo mwana era talina amwegattako mu bufuzi era yatonda buli kintu naakikola olukola olukisaanira.
3. Ate (abatakkiriza) bamuvaako ne beeteerawo ba katonda abalala abatalina kintu kyonna kye batonda so ng'ate bbo baatondebwa, era nga tebalina buyinza kwetuusaako kabi oba ekirungi, era tebalina buyinza ku kufa wadde ku bulamu wadde ku kuzuukira.
4. Abaakaafuwala bagamba nti ebigambo (bya Muhammad) tebirina kye biri okugyako okuba nti bulimba bwe yagunjaawo, era abantu abalala ne bamuyamba ku bwo, olwo nno ne baba nga baleese okweyisa obubi n'okutemerera.
5. Era ne bagamba nti (byayogera) nfumo z'abaasooka, yasaba ne zimuwandiikirwa olwo nno zimusomerwa enkya n'eggulo.
6. Bagambe nti (Kur’ani) yagissa oyo amanyi ebyama byo mu ggulu omusanvu ne nsi, mazima yye (Katonda) bulijjo musonyiyi musaasizi.
7. Era baagamba nti: ono mubaka wangeriki alya emmere naatambula mu butale!, singa Malayika yassibwa gyali naabeera mutiisa awamu naye (nga amuyambako).
8. Oba eby'obugagga nebissibwa gyali (okuva mu ggulu) oba abe nga alina e nnimiro mwalya. Era abeeyisa ne bagamba nti temulina gwe mugoberera okugyako omusajja omuloge.
9. Laba engeri gye bakukubira ebifaananyi, olwo nno ne babula, n'olwekyo tebayinza kufuna kkubo libazza (ku mazima).
10. Musukkulumu oyo singa aba ayagadde yaalikuteereddewo ebirungi okusinga ebyo, (nga nabyo) g'emalimiro agakulukutiramu emigga era naakuteerawo embiri.
11. Wabula (ekibaleetera obuzibu kwe kuba nti) balimbisa olunaku lw'enkomerero, ate nga twategekera abalimbisa olunaku lw'enkomerero omuliro Saira.
12. (Omuliro ogwo) bwe gulibalaba okusinziira ewala baliwulira mu gwo okutokota n'okududuma.
13. Bwe balisuulibwa mu gwo, nga buli omu asuulibwa mu kifo ekifunda nga balijjiddwa, olwo nno balikaaba yaaye.
14. Baligambibwa nti temukaaba ‘yaaye’ mulundi gumu, mukaabe ‘yaaye’ emirundi mingi.
15. Bagambe nti ekyo (eky'okuyingira omuliro) kye kirungi oba e jjana ey'olubeerera eyo eyalagaanyisibwa abatya Katonda, egenda kubeera mpeera gye bali era nga buddo.
16. Muyo bagenda kufuna bye baagala baakubeeramu obugenderevu (ekyo) ku Mukama omulabiriziwo ndagaano erina okukuumwa obutiribiri.
17. N'olunaku lwalibakungaanya n'ebyo bye basinza ne baleka Katonda alibagamba nti mmwe mwabuza abaddu bange abo oba be baabulwa ekkubo.
18. Baligamba nti: wasukkuluma Mukama. Tekitugwanirangako kweteerawo bakuumi balala ne tukuvaako, wabula wabeeyagaza ne bakadde baabwe okutuusa lwe beerabira okutendereza ne baba abantu ab'okuzikirira.
19. (Katonda alibagamba nti) mazima babalimbisizza ku ebyo bye mwogera temusobola kweggyako bibonerezo wadde okutaasibwa, oyo yenna eyeeyisa obubi mu mmwe tumukombesa ku bibonerezo ebikambwe.
20. Era tetwatuma olubereberye lwo babaka okugyako nga mazima bbo baliira ddala emmere nga batambula ne mu butale, era netufuula abamu ku mmwe ekikemo eri abalala, abaffe munagumiikiriza, bulijjo Mukama omulabiriziwo alabira ddala.
21. Abo abatasuubira kutusisinkana ne bagamba nti singa twassibwako ba Malayika oba netulaba Mukama omulabirizi waffe, mazima beekuza nnyo mu myoyo gya bwe ne babula olubula oluyitirivu.
22. Olunaku lwe baliraba ba Malayika tewaliba mawulire ga ssanyu ku lunaku olwo eri aboonoonyi, era (ba Malayika) baligamba nti: kikafuuwe tekigenda kubaawo (omu ku mmwe okuyingira (e jjana).
23. Awo nno tulidda ku buli mulimu gwe baakola ne tugufuula olufufugge olufuumuddwa.
24. Abantu b'o mu jjana ku lunaku olwo be baliba n'obutuulo obulungi, era be baliba n'ebifo ebirungi ebiwummulirwamu.
25. N'olunaku eggulu lwe liriyatikamu ne riba nga lijjudde ebire, era ba Malayika ne bassibwa olussibwa.
26. Obufuzi obwa nnamaddala ku lunaku olwo buliba bwa Mukama Katonda ow'ekisa ekingi, lugenda kuba lunaku luzito nnyo ku bakaafiiri.
27. Era olunaku eyeeyisa obubi lwaliruma engaloze aligamba nti zinsanze, singa nateekawo ekkubo erinnyunga ku Mubaka.
28. Nga ndabye nze singa ssaafuula gundi w'amukwano.
29. Mazima yambuza nanzigya ku kubuulirira oluvanyuma lw'okuba nti kwanzijira, anti bulijjo Sitane ayabulira omuntu.
30. Omubaka aligamba nti ayi Mukama omulabirizi wange, mazima abantu bange Kur’ani eno baagifuula kifulukwa.
31. Era bwe kityo buli Nabbi twamuteerawo omulabe nga ava mu boonoonyi, era Mukama omulabiriziwo amala okuba nga ye mulungamya era omutaasa.
32. Abo abaakaafuwala ne bagamba nti singa Kur’ani yassibwa ku ye omulundi gumu, twagissa bwe tutyo (mu bitundu tundu) tube nga tunyweza nayo omutimagwo era ne tugikusomera olusoma (mpola mpola).
33. Tebalina lwe bakuleetera kyakulabirako wabula nga tukuleetera amazima n'ennyinyonnyola esinga obulungi.
34. Abo abaliwalulirwa ku byenyi bya bwe nga batwalibwa mu muliro Jahannama, abo be bali mu kifo ekisinga obubi era be basinga okubula okuva ku kkubo.
35. Mazima twawa Musa ekitabo ne tumussaako Mugandawe Haruna nga muyambi.
36. Netugamba nti mwembi mugende eri abantu abaalimbisa ebigambo byaffe, olwo nno ne tubazikiriza oluzikiriza.
37. N'abantu ba Nuhu bwe baalimbisa ababaka twabazikiririza mu mazzi netubafuula eky'okulabirako eri abantu. Era twategekera abeeyisa obubi ebibonerezo ebiruma.
38. Era twazikiriza abantu ba A’di, n'aba Thamud, era ne ba nannyini luzzi, era netuzikiriza n'abantu b'emirembe emirala mingi wakati w'abo.
39. Buli mulembe ku egyo twabakubiranga ebifaananyi (ebyabo abaabasookawo), era buli bamu ku abo twabazikiriza oluzikirira (olw'obugyemu bwa bwe).
40. (Abagatta ku Katonda ebintu ebirala ab'e Makkah baali batambula e gendo zaabwe) mazima baatuuka mu kitundu ekya fukumulwako ebibonerezo ebibi (amayinja agaakuba ab'omulembe gwa Luutu). Abaffe baali tebakiraba (ne beebuulirira) wabula baali tebasuubira kuzuukira.
41. Era bwe baba bakulabye tebalina ngeri gye bakulaba okugyako ekyokujeeja obujeeja (nga bwe bagamba) nti ono yooyo Katonda gwatumye nga Mubaka!.
42. Ali kumpi nnyo okutubuza nga atujja ku ba katonda baffe singa tunaaba tetunyweredde ku kusinza bbo, era bajja kumanya mu kiseera webanaalabira ebibonerezo ani eyabula okuva ku kkubo (eggolokofu).
43. Abaffe olaba oyo afuula okwagalakwe nga ye Katonda we, abaffe ggwe onoobeera ku ye omweyimirize.
44. Oba olowooza nti abasinga obungi mu bo bawulira ebigambo bya Katonda, oba babitegeera, tebalina kye bali ku ebyo okugyako balinga nsolo, wabula bo be baabula okuva ku kkubo eggolokofu.
45. Abaffe tolaba Mukama omulabiriziwo engeri gyawanvuyaamu ekisiikirize, singa yayagala yaali kirese nga kiyimiridde mu kifo kimu, ate twafuula enjuba nga y'eraga okubaawo n'okutambula kw'ekisiikirize.
46. Bwe tumala tukikwata ne tukiggyawo nga tukiggyawo mpola mpola.
47. Era yye (Katonda) yooyo eyabateerawo ekiro nga kibikka, naabateerawo n'okwebaka nga kuwummula naateekawo obudde obw'emisana nga mwe musaasaanira (olw'okunoonya eky'okulya).
48. Era yye yooyo asindika empewo nga zisaasaanya amawulire ag'essanyu (enkuba) nga ekyo kiri wansi wa mikono gya kusaasirakwe, era tussa okuva mu ggulu amazzi amayonjo.
49. Tube nga tuzza buggya ekitundu ekikaze era tuganywese bingi mu bye twatonda (nga) ebisolo n'abantu bangi.
50. Era mazima twaginnyonnyola (Kur’ani) mu bo babe nga beebuulirira wabula abantu abasinga obungi ne bagaana era nebakalambirira ku bukaafiiri.
51. Singa twayagala buli kitundu twandikitumidde omutiisa, (naye twasalawo obeere omubaka eri bonna).
52. N'olwekyo togondera bakaafiiri (kozesa Kur’ani) obalwanyise olulwana olw'amanyi.
53. Era (Katonda) yooyo eyagatta amazzi ag'ennyanja ebbiri (ez'enjawulo), gano malungi nnyo era nga ganywebwa ate nga gali g'amunnyu teganywebwa, era yassa wakati wa gombi ekyawula era ekiziyiza ekigagaana okwetabula.
54. Era yye yooyo eyatonda omuntu nga amuggya mu mazzi, (mu muntu oyo yennyini) naggyamu ab'oluganda n'abako. Bulijjo Mukama omulabiriziwo muyinza.
55. (Ate abantu balekawo Katonda) ne basinza ebintu ebirala ebitali Katonda ebyo ebitabagasa era ebitayinza kubatuusaako kabi, era bulijjo omukaafiiri ayamba Sitane mu kulwanyisa Mukama omulabiriziwe.
56. Era tetwakutuma okugyako nga oli omusanyusa era omutiisa.
57. Gamba nti: (kino kye nkola) sikibasabaako mpeera (era sirina kye njagala) okugyako oyo asalawo okweteerawo ekkubo erimutwala eri Mukama omulabiriziwe.
58. Era weekwate ku mulamu oyo atafa, era otendereze ebitendobye. Kimala okuba nti yye amanyidde ddala ebyonoono bya baddube.
59. Oyo eyatonda eggulu omusanvu n'ensi n'ebiri wakati wa byombi mu nnaku mukaaga oluvanyuma naatereera ku Arishi (Katonda) omusaasizi ow'ekisa ekingi (bwoba oyagala okumumanya) buuza abakenkufu ku bimukwatako.
60. (Abakaafiiri) bwe bagambibwa nti muvunnamire omusaasizi ow'ekisa ekingi (Katonda), bagamba nti omusaasizi ow'ekisa ekingi oyo yaani! Tumale gavunnamira oyo gwotulagira (nga tetumanyi) ne kibongera kwesamba (ddiini).
61. Musukkulumu oyo eyassa mu ggulu ebifo ebibeeramu emmunyeenye, era nassaamu ettaala (enjuba eyaka) n'omwezi oguwa ekitangaala.
62. Era yye yooyo eyassaawo ekiro n'emisana nga bigoberegana (yabiteerawo) oyo ayagala okwebuulirira oba ayagala okwebaza.
63. Bo abaddu ba Katonda beebo abatambula ku nsi nga bakkakkamu. Abatategeera bwe boogera nabo (ebintu by'ekiyaaye) bo baddamu nti mirembe.
64. Era beebo kulwa Mukama omulabirizi waabwe abasula nga bavunnama era abayimirira (nga basaala).
65. Era beebo abagamba nti ayi Mukama omulabirizi waffe tuwuguleko ebibonerezo by'omuliro Jahannama anti mazima ebibonerezo byagwo bya lubeerera.
66. Mazima ggwo kifo era butuulo bubi.
67. (Abaddu ba Katonda) era beebo bwe baba nga bagabye tebadiibuuda era tebaganiriza, okuwaayo kwa bwe kuli wakati w'ebyo byombi.
68. Era beebo abatasinza kintu kirala awamu ne Katonda, era abatatta muntu oyo Katonda gwe yaziza okugyako nga waliwo ensonga, era abatayenda, omuntu akola ekimu ku ebyo agenda kusisinkana (e bibonerezo) bye bibi (bye).
69. (Si kye kyokka wabula) ebibonerezobye bigenda kubazibwamu ku lunaku lw'enkomerero era waakubituulamu obugenderevu mu ngeri enyoomesa.
70. Okugyako oyo alyenenya nakkiriza naakola emirimu emirungi. Abo nno Katonda ebibi bya bwe agenda kubawaanyisizaamu ebirungi. Era bulijjo Katonda musonyiyi musaasizi.
71. Omuntu yenna ayeenenya naakola emirimu emirungi, mazima yye aba yeemenyedde Katonda olw'emenya olwannamaddala.
72. (Abaddu ba Katonda) era beebo tebawa bujulizi ku bigambo bya bulimba, era bwe bayita mu bifo omukolerwa ebitali bya magezi bayitawo nga beewa ekitiibwa.
73. Era beebo bwe bajjukizibwa ebigambo bya Mukama omulabirizi waabwe tebabidduka nga ba kiggala oba ba muzibe.
74. Era beebo abagamba nti ayi Mukama omulabirizi waffe, tuwe nga oggya mu betwafumbiriganwa nabo era nga oggya ne mu zadde lyaffe ekitebenkeza amaaso gaffe, era otufuule abakulembeze baabo abakutya.
75. Abo nno bagenda kusasulwa nga baweebwa ebifo bya waggulu olw'obugumiikiriza bwe baakola. Nga bali mu byo bagenda kuweebwa ebiramuso ne ssalaamu (eziriva mu ba Malayika).
76. Baakubeeramu olubeerera nga butebenkero era butuulo obulungi.
77. Bagambe (ggwe Muhammad abo abawakanya Katonda) nti Katonda talina kimutawaanya lwa kuba nti temumusaba, mazima mwalimbisa era mu bwangu mujja kutuukibwako e bibonerezo ebyakakata edda ku mmwe.


text:
Bya Issah Kimbugwe
Club 3 okuli Black Power, Maroons ne Kyetume zisuumusiddwa okuzannya mu liigi ya babinywera eya Uganda Premier League season ejja 2022/23.
Zivudde mu kibinja eky’okubiri ekya FUFA Big League.
Black Power eyiseewo nga bebantamegwa ba Big League season eno,ekubye Luweero United goolo 2-1.
Kyetume ekubye Kataka goolo 3-2.
Maroons ekubye Nyamityobora goolo 5-0.
Ndejje University ekubye Kitara goolo 5-0.
Omupiira gwa Calvary ne MYDA teguzanyiddwa olwa MYDA obutalabikako.
Black Power ewangudde liigi n’obubonero 39.
Maroons ekutte kyakubiri, ate Kyetume ekutte kyakusatu.
Club endala 3 okuli Nyamityobora, Proline ne MYDA zisaliddwako okuva mu Big League zizeeyo mu Regional League.


text:
Radio y’Omutanda CBS fm yenyumiriza nnyo mu nteekateeka ez’ebyemizannyo ezenjawulo mweyise okukyusa ku mbeera z’abantu, mu myaka gino 26 gy’ewezezza olwaleero nga ewereza Obuganda ne Uganda yonna.
Mu mwaka gwa 2005 CBS yatandikawo akazannyo k’obwongo akokuddamu ebibuuzo ebikwata ku byemizannyo aka CBS Bbingwa.
Abaketabamu babuuzibwa ebibuuzo ku by’emizannyo gya wano mu ggwanga n’ensi yonna.
Mu Bbingwa abawanguzi bawebwa ebirabo ebyanjawulo, omuli ensimbi enkalu, pikipiki, TV n’ebiralala.
Akazannyo kano okuva lwe kaatandika abantu abazze bawangula bakoze ebintu ebibayambye okukyusa ku mbeera zabwe.
Bangi bafunye emirimu ku mikutu gy’amawulire egyenjawulo, abalala beyambisizza pikipiki zebafunye okukyusa ku mbeera zabwe.
Namakula Annet ye mukyala eyasooka owangula Bbingwa mu 2019.
Kasujja F Roberto yawangula mu 2015, Mukasa Joakim eyawangula mu 2014 nabalala bangi.
Bbingwa w’omwaka guno 2022 ayawuddwamu emitendera gya mirundi esatu.
Bbingwa wa Mabingwa wakwetabwamu abantu 40, Bbingwa extra ebibinja 12 nga buli kibinja kirimu babiri babiri, ne Bbingwa Toto aneetabwamu abaana abatasussa 17.
Program ya Bbingwa 2022 egenda kutandika nga 27 June, ku mukutu gwa CBS Emmanduso ekiro, okuva ku ssaawa nnya mu Program Akaati k’ebyemizannyo.
Ku nkomeroro y’enteekateeka eno Abawanguzi bakuweebwa ebirabo omuli, ensimbi enkalu, Booda Booda ne School Fees.
Mu myaka gino 26 era CBS ebadde nsaale nnyo mu kutumbula empaka z’omupiira gw’ebika by’abaganda wamu nez’amasaza ga Buganda.
Werutuukidde olwaleero ng’empaka z’amasaza zezimu kuzisinga ettuttumu mu Uganda ne ku semazinga wa Africa.
CBS bebamu ku bavugirizi abatandika n’empaka zino nga ziddamu mu 2004.
Okuva mu mwaka ogwo 2004 CBS empaka z’amasaza eziweereza butereevu okuva eyo ku bisaawe emipiira gye gibeera gizanyibwa.
Kino kyongedde obuwagizi n’ettuttumu ly’empaka zino nezituuka n’okuvamu ebitone ebigenze ku ttiimu y’eggwanga, club ezenjawulo wano mu Uganda n’ebweru wa Uganda.


text:
President wa Kenya Uhuru Kenyatta nga ye ssentebe w’omukago gwa East Africa alagidde eggye eryawamu ery’amawanga gannamukago erya ‘East Africa stand by force’ okugenda okukwasizaako erya Democratic Republic of Congo okuzza emirembe mu ggwanga eryo.
Eggye limu lyakusinga kuyiibwa mu bitundu bye North Kivu, South Kivu ne Ituri obubinja bwabayeekera naddala aba M23 gyebwegiriisiza.
Uhuru Kenyatta mu kiwandiiko kyafulumizza nga ssentebe womukago gwa East Africa, agambye nti obutali butebenkevu mu buvanjibwa bweggwanga lya DRC mu bitundu bye Ituri ne Kivu butadde ebyokwerinda by’amawanga gannamukago mu katyabaga.
Amagye agagenda okuyiibwa mu bitundu ebyo aga East African Stand By Force gabadde mu Uganda mu kibuga kye Jinja, mu kutendekebwa okwenjawulo.
Guno gwemulundi ogugenda okuba ogusoose ng’amawanga gano gakolera wamu, okuva abakulembeze lwebaasalawo okutondawo eggye eryawamu.
Omwezi ogwokuna omwaka guno 2022 abakulembeze b’amawanga ga East Africa mu nsisinkano eyali e Kenya ,baalagira obubinja bwabayeekera okussa wansi ebyokulwanyisa babiweeyo eri government ya DRC.
Wabula nookutuusa kati teri kabinja konna kaali kakikoze ,emmundu yeyongera kuseka.
Ennaku 2 eziyise abayeekera ba M23 baatuuse n’okuwamba akabuga ke Bunagana ku nsalo ya Uganda ne DRC.
Mu nsisinkano eyo eyetabwaamu ne president wa DRC Felix Tkisekedhi ,obubinja bwabayeekera bwagaana okugyetabamu newankubadde bwayitibwa.
Uhuru Kenyatta agambye nti eggye ly’omukago nga likolera wamu n’obukulembeze mu bitundu ebyo ebya Kivu ne Ituri lyakuggya emmundu nebyokulwanyisa ebirala ku bantu bonna ababirina nga tebyabaweebwa government ta DRC.
Ekiragiro Kya Uhuru Kenyatta kijjidde mu kiseera nga DRC ne Rwanda bannamukago guno tebakyalinnya mu kimu.
DRC erumiriza Rwanda okuvugirira obubinja bwabayeekera naddala aka M23.
Rwanda nayo nnaku ntono eziyise yalumiriza amaggye ga DRC okuwamba abajaasi b’eggye lya Rwanda , nookusindiika ebikompola mu Rwanda.
Mu kiseera kino tekinamanyika oba nga Rwanda enaasindiika amaggye gaayo okwegatta ku maggye gannamukago, okwanganga abayeekera aboogerwako.
Embeera eno ereeseewo okusoomozebwa mu mawanga gannamukago, nga kigambibwa nti nabakulembeze mu mawanga ago baliko oludda lwebawagira wakati woobubinja bw’abayeekera ne Government ya DRC.


text:
Abazzeemu Ebibuuzo Ku Ssimu Bawangudde Bukadde Ne MTN
Ekitongele kye by’empulizigana ekya MTN Uganda telecom leero kigabide abawuzi bakyo sente abawangula mu kazanyo ka MTN Class nga badamu ebibuzo ebibawebwe MTN ku masimu gabwe nebabiyita.
Abantu bataanu bebawangude, nga babiri kubo bakwasidwa ekilabo kya kakade ke singi za Yuganda buli omu oluvanyuma olwo ku nnyiga *189# ne bataba mu kazanyo.
Kitunzi we kitongole kya MTN wali ku wampewo Avenue Solomon Adutia atutegezeza nti akazanyo kano ka Mtn class katekebwawo ne kigendererwa ekyo kutumbula eby’engiriza mu masomero ga pulayimale era nga bangi baketanira.


text:
Omwana wobuwala gwetutegeddeko erya Leilah yavudeyo nga alumiriza omuyimbi wa Rap amanyikibwa enyo nga Fefe Bussi okumwebakako namufunisa olubuto ate noluvanyuma namusiiga sirimu.
Okusinziira kububaka bweyatadde kumutimbagano gwe ogwa Facebook, yategezeza nti besaaga ne Fefe Bussi kukabaala kebayita H20 bar akasangibwa e Kololo oluvanyuma namutwaala jasuula mu apartment fefe Bussi jasula ku Salaama Road nga Eno jebegadangira.
Okusinziira ku Leilah agamba nti yakizuula luvanyuma nga afunye olubuto mumuyimbi Ono ate nga tekikoma kulubuto wabula nakizuula nga afunye ne sirimu.
Wabula oluvanyuma lwa kabanga akagere obubaka buno yabujeyo kumutimbagano gwe oluvanyuma neyesamba byabadde ataddeyo nga agamba nti waliwo eyayingidde mu mumukutu gwe ogwa Facebook nabitekaayo
Team yaffe wano ku freFre Media netegeffu okukola okunonyereza okusingako wano kunsonga eno
Leilah ayogerwako yono wansi


text:
Ebyavudde mu Nsisinkano ya Museveni ne Bammeeya
President Yoweri Museveni akkaanyizza n’abakulembeze b’ekibuga Kampala nti enkiiko ezifuga amagombolola 5 agakola Kampla baziddize obuyinza zisobole okuweereza bannakampala.
Bino byakkaanyiziddwaako mu nsisinkano president gye yabaddemu n’abakulembeze b’ekibuga, ba meeya bonna gye beepenye.
Mu nsisinkano eno president yasazeewo Kampala bagyongere ensimbi, era n’abakubiriza mu kisanja kino amaanyi bagasse ku kkola enguudo z’ekibuga, kyokka ensonga eyabadde esuubirwa ennyo okwogerwako ey’abatembeeyi, yo yagyebalamye.


text:
Amawulire
Ssegirinya ne Ssewanyana beyanjudde ku poliisi e Masaka
Ivan Ssenabulya
September 6th, 2021
Bya Gertrude Mutyaba
Ababaka ba palamenti, Allan Ssewanyana ne Ssegirinya, ekitongole kya poliisi ekinonyereza ku buzzi bw’emisango e Masaka batandise okubabuuza kajojji-jjoji w’ebibuuzo.
Bano baayitiddwa okubaako byebanukula, ku bigambibwanti balina kyebamanyi ku butemu bwebijambiya obuzze mu bitundu bye Masaka.
Ababaka bano batuusiddwa ku poliisi e Masaka wakati mu bukuumi obwamaanyi ku saawa 6 ez’emisana.
Bano babadde bawerekeddwako akulira oludda oluvuganya gavumenti Mathias Mpuuga Nsamba, nababaka abalala okubadde Francis Zaake, Joyce Bagala, Francis Katabaazi, Lord meeya wa Kampala Erias Lukwago, Shamim Malende n’abalala.
Mu kiseera kino, bali munda ku kitebe kya poliisi e Masaka wabulanga eno bannamwulite tebakirizddwayo.


text:
Ebikolwa
Essuula 28
Bwe twamala okulokoka ne tulyoka tutegeera ng'ekizinga kiyitibwa Merita.
2 Bannaggwanga ne batukola obulungi obutali bwa bulijjo: kubanga baakuma omuliro, ne batusembeza fenna olw'enkuba eyatonnya n'olw'empewo.
3 Naye Pawulo bwe yakuŋŋaanya omuganda gw'obuku, n'agussa mu muliro, embalasaasa n'evaamu olw'ebbugumu n'emwerippa ku mukono.
4 Bannaggwanga bwe baalaba ekyekulula nga kireebeetera ku mukono, ne bagamba bokka na bokka nti Mazima omuntu ono mussi; newakubadde ng'alokose mu nnyanja, omusango tegumuganya kubeera mulamu.
5 Naye n'akunkumulira mu muliro ekyekulula n'atabaako kabi.
6 Naye bali ne balowooza nti anaazimba oba anaasinduka, okugwa eri nga mufu: naye bwe baalwawo ennyo nga bamutunuulira ne batalaba kibi ky'abaddeko, ne bakyuka ne bagamba nti katonda.
7 Waaliwo kumpi n'ekifo ekyo ensuku z'omuntu omukulu w'ekizinga, erinnya ne Pubuliyo: oyo n'atusembeza n'atujjanjabira n'ekisa ennaku ssatu.
8 Awo kitaawe wa Pubuliyo yali agalamidde, ng'alwadde omusujja n'ekiddukano ky'omusaayi: Pawulo n'ayingira mw'ali, n'asaba n'amussaako emikono n'amuwonya.
9 Ekyo bwe kyakolebwa, abalala nabo abaali ku kizinga abaalina endwadde ne bajja ne bawonyezebwa:
10 era abo ne batuwa ekitiibwa kinene; bwe twali tuvaayo ne baleeta ku lyato ebintu bye twetaaga.
11 Emyezi esatu bwe gyayitawo, ne tuviirayo mu kyombo eky'e Alegezanderiya, ekyali ku kizinga mu biro eby'omuyaga, akabonero kaakyo Ab'oluganda abalongo.
12 Ne tugoba mu Sulakusa ne tumalayo ennaku ssatu:
13 ne tuvaayo ne twetooloola ne tutuuka e Regio: bwe waayitawo olunaku lumu, empewo ez'omuggundu ne zikunta, ku lunaku olw'okubiri ne tutuuka e Putiyooli;
14 gye twasanga ab'oluganda ne batuyita okumala wamu nabo ennaku musanvu: awo bwe tutyo ne tutuuka e Ruumi
15 Ab'oluganda bwe baawulira ebigambo byaffe ne bavaayo okutusisinkana mu Katale ka Apiyo ne mu Bisulo Ebisatu: Pawulo bwe yabalabako ne yeebaza Katonda n'aguma omwoyo.
16 Bwe twayingira mu Ruumi, Pawulo n'alagirwa okubeera yekka wamu ne sserikale eyali amukuuma.
17 Awo bwe waayitawo ennaku ssatu, n'ayita abakulu b'Abayudaaya: bwe baamala okukuŋŋaana n'abagamba nti Nze, abasajja ab'oluganda, newakubadde nga saakola kibi ku bantu newakubadde ku mpisa za bajjajjaffe, naye nnasibibwa ne mpeebwayo mu mikono gy'Abaruumi mu Yerusaalemi:
18 abo bwe baamala okunkemereza ne baagala okunsumulula, kubanga tewaali nsonga gye ndi ya kunzisa.
19 Naye Abayudaaya bwe baagaana, ne mpalirizibwa okujulira Kayisaali, si ng'alina ekigambo okuloopa eggwanga lyaffe.
20 Kale olw'ensonga eyo mbayise okundaba n'okwogera nange: kubanga olw'essuubi lya Isiraeri nsibiddwa n'olujegere luno.
21 Bo ne bamugamba nti Ffe so tetuweebwanga bbaluwa za bigambo byo okuva mu Buyudaaya, so tewali ku b'oluganda eyali azze n'atubuulira oba n'ayogera ekigambo ekibi ku ggwe.
22 Naye twagala okuwulira okuva gy'oli by'olowooza: kubanga ebigambo by'enzikiriza eno, tumanyi nti kiwerebwa wonna wonna.
23 Ne bamulaga olunaku ne bajja bangi gy'ali mu kisulo; n'abannyonnyola ng'ategeeza obwakabaka bwa Katonda, era ng'abakkirizisa ebigambo bya Yesu mu mateeka ga Musa ne mu bya bannabbi okusooka enkya okutuusa akawungeezi.
24 Abamu ne bakkiriza bye yayogera, abamu ne batakkiriza.
25 Bwe bataatabagana bokka na bokka, ne bagenda, Pawulo bwe yamala okwogera ekigambo kimu, nti Omwoyo Omutukuvu yagamba bulungi bajjajjammwe mu nnabbi Isaaya
26 ng'agamba nti Genda eri abantu bano, oyogere nti Okuwulira muliwulira, ne mutategeera; Okulaba muliraba, ne muteetegeereza:
27 Kubanga omutima gw'abantu bano gusavuwadde, N'amatu gaabwe bawulira bubi, N'amaaso gaabwe bagazibye; Baleme okulaba n'amaaso, N'okuwulira n'amatu, N'okutegeera n'omutima gwabwe, N'okukyuka, Nze okubawonya.
28 Kale mutegeere nti obulokozi bwa Katonda buno buweerezebbwa ab'amawanga : nabo balibuwulira.
29 Bwe yayogera ebigambo ebyo, Abayudaaya ne bagenda nga bawakana nnyo bokka na bokka.
30 N'amalayo emyaka ebiri miramba ewuwe yekka mu nju gye yapangisa, n'asembezanga bonna abajjanga gy'ali,
31 ng'abuuliranga obwakabaka bwa Katonda, era ng'ayigirizanga n'obugumu bwonna ebigambo bya Mukama Yesu Kristo, n'ataziyizibwanga.


text:
2 Ebyomumirembe 1 LCB – Matouš 1 SNC
Sulemaani Asaba Amagezi
11:1 a 1Bk 2:12, 26; 2By 12:1 b Lub 21:22; 39:2; Kbl 14:43 c 1By 29:25Sulemaani mutabani wa Dawudi n’atebenkera ku bwakabaka bwe, kubanga Mukama Katonda we yali wamu naye, era n’amugulumiza nnyo.
21:2 1By 9:1; 28:1Awo Sulemaani n’ayita Isirayiri yonna, n’atumya abaduumizi b’enkumi n’ab’ebikumi, n’abalamuzi, n’abakadde bonna mu Isirayiri yonna, n’abakulembeze b’ennyumba za bajjajjaabwe. 31:3 a Kuv 36:8 b Kuv 40:18Sulemaani n’ekibiina kyonna ne bagenda e Gibyoni eyali ekifo ku lusozi awaali Eweema ya Katonda ey’Okukuŋŋaanirangamu, Musa omuweereza wa Mukama gye yakuba, eyo mu ddungu. 41:4 a 2Sa 6:2; 1By 15:25 b 2Sa 6:17; 1By 15:1Naye Dawudi yali aggye essanduuko ya Katonda okuva e Kiriyasuyalimu, n’agitwala e Yerusaalemi gye yali agitegekedde ng’agizimbidde eweema. 51:5 a Kuv 38:2 b Kuv 31:2 c 1By 13:3Era n’ekyoto eky’ekikomo Bezaaleeri mutabani wa Uli, muzzukulu wa Kuuli kye yali azimbye, kyali eyo mu lusiisira lwa Mukama, ne Sulemaani n’ekibiina kyonna gye beebuulizanga ku Mukama. 6Sulemaani n’ayambuka eri ekyoto eky’ekikomo n’alaga mu maaso ga Mukama mu Weema ey’Okukuŋŋaanirangamu n’aweerayo ku kyoto ebiweebwayo ebyokebwa lukumi.
71:7 2By 7:12Ekiro ekyo Katonda n’alabikira Sulemaani n’amugamba nti, “Saba kyonna ky’oyagala nkuwe.”
81:8 1By 23:1; 28:5Sulemaani n’addamu Katonda nti, “Olazze kitange Dawudi ekisa n’okwagala kungi nnyo, n’onfuula omusika we. 91:9 a 2Sa 7:25; 1Bk 8:25 b Lub 12:2Kaakano, Mukama Katonda, kye wasuubiza kitange Dawudi, nsaba kituukirizibwe, kubanga onfudde kabaka ow’eggwanga eryenkana ng’enfuufu ku nsi mu bungi bwayo. 101:10 Kbl 27:17; 2Sa 5:2; Nge 8:15-16Ompe amagezi n’okumanya, ndyoke nkulembere abantu bano; kubanga ani ayinza okufuga eggwanga lyo lino eddene bwe liti?”
111:11 Ma 17:17Katonda n’addamu Sulemaani nti, “Kubanga ekyo kibadde mu mutima gwo, n’otosaba bintu, oba obugagga, wadde ekitiibwa newaakubadde okuwangula abalabe bo, ate n’otosaba na buwangaazi, naye n’osaba amagezi n’okumanya osobole okufuga abantu bange, ggwe, nga kabaka waabwe, 121:12 a 1By 29:12 b 1By 29:25; 2By 9:22; Nek 13:26amagezi n’okumanya bikuweereddwa. Era nzija kukuwa obugagga, n’ebintu, n’ekitiibwa, ebitenkana ebyo bakabaka abaakusooka bye baalina, wadde abalijja ng’ovuddewo, bye balifuna.”
13Awo Sulemaani n’ava mu maaso g’Eweema ey’Okukuŋŋaanirangamu e Gibyoni n’addayo e Yerusaalemi. N’afuga Isirayiri.
141:14 1Sa 8:11; 1Bk 4:26; 9:19Sulemaani n’akuŋŋaanya amagaali n’abeebagala embalaasi; n’aba n’amagaali lukumi mu bina, n’abeebagala embalaasi omutwalo gumu mu enkumi bbiri, be yateeka mu bibuga eby’amagaali, ne mu Yerusaalemi gye yabeeranga. 151:15 1Bk 9:28; Is 60:5Kabaka n’afuula effeeza ne zaabu okuba ebyabulijjo mu Yerusaalemi, nga bingi ng’amayinja; era n’afuula n’emivule okuba emingi ng’emisukamooli mu nsenyi. 16Embalaasi za Sulemaani zaasubulibwanga okuva e Misiri, era abasuubuzi ba kabaka be baazigulangayo. 171:17 Lu 1:9Eggaali baagisuubulanga kilo musanvu eza ffeeza, embalaasi ne bagisuubulanga kilo emu ne desimoolo musanvu eza ffeeza okuva e Misiri. Ate era baazitunzanga ne bakabaka bonna ab’Abakiiti ne bakabaka ab’e Busuuli.


text:
Olukiiko olufuzi olulondoola ensonga zábakadde mu Uganda olwa National Council for Older persons in Uganda luwadde government amagezi enyweeze amateeka agakuuma abakadde, bakome okunyigirizibwa songa baliko byebayambako mu nkulaakulana yéggwanga.
Abakadde baagala ensimbi government zeebawa zongerweko okuva ku mitwalo 25000 zebawa buli mwezi, zifuuke emitwalo 100,000.
Bagala era némyaka egitandikibwako okuwebwa ensimbi gikeko, okuva ku myaka 80 egyóbukulu gitandikire ku myaka 60.
Bwabadde awayaamu ne bannamawulire ku Katikati Hotel mu Kampala Ssentebe wólukiiko olutembeeta ensonga z’abakadde John Orach abadde ku katikati hotel mu Kampala agambye nti abakadde tebayambiddwa kimala mu buweereza obwenjawulo omuli obujjanjabi, ensimbi zókwekulakulanya nébirala.
Patrick Menya omukungu mu ministry yékikula kyábantu ategeezezza nti newankubadde waliwo ekikolebwa okuzza essuubi mu bakadde, waliwo bangi abatafuna nsimbi olwensobi ezaakolebwa nga bewandiisa okufuna endaga muntu.
Lydia Kiwummulo Kawuma omukugu mu mbeera zábakadde asabye bannansi naddala abavubuka okukomya okusuulira abakadde abaana babwe.
Kiwummulo agambye nti abakadde abasing obungi ekisiga okubatawaanya be bazzukulu bebabalekera okulabirira, kyokka bazadde babwe nebatafaayo kubawa buyambi bwonna.
Emilly Kemigisha okuva mu kitongole ki Helpage Uganda agambye nti nga bayambibwaako government ne bannamukago abalala omuli Grandmothers consortium ekigatta bajjajja abakyala , bakulwaana okulaba nga eddembe lyábakadde litumbulwa, nebasaba emikutu gyámawulire okubakwasizaako okuggusanga ensonga zabwe ziwulirwe.


text:
Okubala 6
Endagaano Enkadde nʼEndagaano Empya
Etteeka ery’Obweyamo obw’Omunnazaalayiti
6 Awo Mukama Katonda n’agamba Musa nti, 2 (A)“Tegeeza abaana ba Isirayiri nti, Omusajja oba omukazi bw’anaabanga ayagala okukola obweyamo obw’enjawulo obutali bwa bulijjo ne yeetukuza ne yeeyawula eri Mukama ng’Omunazaalayiti[a], 3 (B)anaateekwanga obutanywa nvinnyo n’ekyokunywa ekirala kyonna ekitamiiza, era taanywenga nvinnyo wadde ekitamiiza ekirala kyonna ekikaatuuse. Era taalyenga ku bibala bya mizabbibu wadde ensigo zaabyo. 4 Ebbanga lyonna ly’anaamalanga nga Munnazaalayiti taalyenga ku kintu kyonna ekiva mu mizabbibu newaakubadde ensigo wadde ebikuta.
5 (C)“Ebbanga lyonna ly’anaamalanga ng’ali mu bweyamo bwe obwo, kkirita teyitenga ku mutwe gwe. Anaabanga mutukuvu eri Mukama Katonda okutuusa ekiseera kye eky’okweyawula nga kiweddeko; era enviiri ez’oku mutwe gwe anaazirekanga ne zikula ne ziwanvuwa. 6 (D)Ebbanga lyonna ly’anaamalanga mu bweyamo bwe obwo eri Mukama Katonda, taasembererenga muntu afudde. 7 (E)Newaakubadde kitaawe, oba nnyina, oba muganda we oba mwannyina nga kwe kuli afudde, taabasembererenga alemenga okufuuka atali mulongoofu, kubanga akabonero ak’obweyamo obw’okweyawula eri Mukama kanaabanga kali ku mutwe gwe. 8 Okumala ebbanga lyonna ery’obweyamo bwe obw’okweyawula, anaabanga mutukuvu eri Mukama Katonda.
9 (F)“Omuntu bw’anaafanga ekikutuko ng’aliraanye omuwonge oyo, bw’atyo n’afuula enviiri ze okuba ezitali nnongoofu, kale, anaamwanga omutwe gwe ku lunaku olw’okwerongoosa, lwe lunaku olw’omusanvu. 10 (G)Ku lunaku olw’omunaana anaaleetanga amayiba abiri oba enjiibwa ento bbiri eri kabona ku mulyango gwa Weema ya Mukama ey’Okukuŋŋaanirangamu. 11 (H)Kabona anaawangayo ekimu ku ebyo ng’ekiweebwayo olw’ekibi, n’ekyokubiri ng’ekiweebwayo ekyokebwa olw’okumutangiririra kubanga yali ayonoonye bwe yaliraana omuntu afudde. Ku lunaku olwo lwe lumu, kw’anaatukulizangako omutwe gwe. 12 Aneewangayo eri Mukama Katonda okumala ebbanga lyonna ery’obweyamo bwe obw’okweyawula, era anaaleetanga omwana gw’endiga omulume n’aguwaayo ng’ekiweebwayo olw’okusingibwa omusango. Ennaku ezaasooka teziibalibwenga kubanga yafuuka atali mulongoofu mu bbanga ery’obweyamo bwe obw’okweyawula.
13 (I)“Lino ly’etteeka erinaakwatanga ku Munnazaalayiti ebbanga lye ery’obweyamo obw’okweyawula bwe linaggwangako. Anaaleetebwanga ku mulyango gwa Weema ya Mukama ey’Okukuŋŋaanirangamu. 14 (J)Anaawangayo ebirabo bye eby’ebiweebwayo eri Mukama Katonda, bye bino: omwana gw’endiga omulume ogw’omwaka ogumu ogw’obukulu ogutaliiko kamogo nga gwe gw’ekiweebwayo ekyokebwa; n’omwana gw’endiga omuluusi ogutaliiko kamogo nga gwe gw’ekiweebwayo olw’ekibi; n’endiga ennume etaliiko kamogo nga ye y’ekiweebwayo olw’emirembe; 15 (K)n’ekibbo ky’emigaati egitali mizimbulukuse; ne kkeeke ezikoleddwa mu buwunga obulungi obutabuddwamu n’amafuta ag’omuzeeyituuni agafumba; n’obusukuuti obw’oluwewere obutali buzimbulukuse obusiigiddwako amafuta ag’omuzeeyituuni, n’ebiweebwayo eby’emmere y’empeke n’ebiweebwayo eby’ebyokunywa.
16 “Kabona anaabireetanga awali Mukama Katonda, n’awaayo ekiweebwayo kye olw’ekibi n’ekiweebwayo kye ekyokebwa. 17 Anaawangayo endiga ennume nga ssaddaaka ey’ekiweebwayo olw’emirembe eri Mukama Katonda awamu n’ekibbo ky’emigaati egitali mizimbulukuse; era kabona anaawangayo ekiweebwayo eky’emmere y’empeke n’ekiweebwayo eky’ebyokunywa.
18 (L)“Omunnazaalayiti anaamweranga omutwe gwe ogw’obuwonge bwe ku mulyango gwa Weema ya Mukama ey’Okukuŋŋaanirangamu; anaddiranga enviiri ezivudde ku mutwe ogw’obuwonge bwe n’azissa ku muliro oguli wansi wa ssaddaaka ey’ekiweebwayo olw’emirembe.
19 “Omunnazaalayiti bw’anaamalanga okumwa omutwe gwe ogw’obuwonge bwe, kabona anaddiranga omukono gw’endiga omufumbe, n’aggya ne kkeeke etali nzimbulukuse emu mu kibbo, n’akasukuuti ak’oluwewere akatali kazimbulukuse kamu, n’abimukwasa mu ngalo ze. 20 (M)Kabona anaabiwuubanga nga kye kiweebwayo ekiwuubibwa mu maaso ga Mukama Katonda. Binaabanga bitukuvu era nga bya kabona awamu n’ekifuba ekiwuubibwa n’ekisambi ekinaaweebwangayo. Ebyo bwe binaggwanga, Omunnazaalayiti anaayinzanga okunywa envinnyo.
21 “Eryo lye tteeka ery’Omunnazaalayiti aneeyamanga okwewaayo eri Mukama Katonda ng’obweyamo bwe obw’okweyawula bwe bunaabanga, ng’agasseeko n’ebirala nga bw’anaasobolanga. Anaateekwanga okutuukiriza obweyamo bwe bwanaabanga akoze, ng’etteeka ly’Omunnazaalayiti bwe liragira.”
Omukisa gwa Kabona
22 Mukama Katonda n’agamba Musa nti, 23 (N)“Tegeeza Alooni ne batabani be nti, Bwe muti bwe munaasabiranga abaana ba Isirayiri omukisa: munaabagambanga nti:
24 (O)“ ‘Mukama Katonda akuwe omukisa,
akukuume;
25 (P)Mukama Katonda akwakize amaaso ge
akukwatirwe ekisa;
26 (Q)Mukama Katonda akwolekeze amaaso ge
akuwe emirembe.’
27 (R)“Bwe batyo banaateekanga erinnya lyange ku baana ba Isirayiri, nange naabawanga omukisa.”
Footnotes
- 6:2 Omunazaalayiti Omuntu yasobolanga okuba Omunazaalayiti okumala ennaku amakumi asatu oba obulamu bwe bwonna. Kyalinga kya kyenneyagalire, kyokka oluusi abazadde b’omwana bebeeyamanga ku lw’abaana baabwe abato, abaana ne bafuuka Abanazaalayiti obulamu bwabwe bwonna. Obweyamo bwalimu ebintu bisatu: obutakomba ku nvinnyo wadde ekintu kyonna ekitamiiza; enviiri ze tezaasalibwangako, wadde ekirevu kye okumwebwa; teyakwatanga ku mulambo
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
AIGP Asan Kasingye; “Bwoba okozesa ntambula yalukale, fuba okulaba nti buli omu alinnya akeberebwa, wekkaanye nnyo emigugu egirekeddwa awo ttayo. Wekkaanye nnyo eneyisa y’abantu bwolabawo ekitali kyabulijjo tegeeza Poliisi. Buli mugugu gulina okubeera nnyini ggwo.”
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
FA yashohoza ekiragiro kisya omubwire obu obwa Coronavirus omuzaani w’omupiira orakorore omumaisho g’ondijo ninga omumaisho g’orikushara omupiira akimanyise naija kutunga kaadi erikutukura ninga eya kyenju.
FA yagira ngu orikushara omupiira ayine kubanza kumanya ngu buzima kwo omuzaani yaakikora ekigyendereire kandi ari haihi n’omuzaani ondiijo.
Beitu ekihandiiko nikigira ngu ti buri omwe orakororore omukishaayi ngu naija kutunga okubonerezibwa, ngu kandi n’abashazi ‘omupiira baine okuguma nibagambira abazaani okurekyer’aho okuchwera omukishayi beitu eki n’obu kiraabe kitari kikorwa kibi.


text:
Olukiiko lw’e kibiina kya NRM olwokutikko olwa Central Executive Committee (CEC) olutudde olwa leero luloze Amyuka speaker wa parliament Anita Among okukwata bendera yekibina Kyabwe ku kifo kya sipiika wa parliament.
Olukiiko olukubiriziddwa ssentebe we kibiina kino era president wa Uganda Yoweri Kaguta Museveni Tibuhaburwa.
Ababaka ne ba minister 13 bebaabadde basabye okulondebwa ekibiina bavuganye, wabula Jane Ruth Acheng minister w’ebyobulamu yaggyeyo erinnya lye ku ssaawa esembayo.
Mike Mukula omu ku bakiise ba CEC atubuulidde nti awatali kwesalamu abakiise ba CEC, basazeewo nti ekibiina kyabwe kiwagire Anita Among alondebwe ku bwa sipiika bwa parliament.
Okuva nga 24 may,2021 Anita Among abadde mumyuka wa sipiika, era ng’okuva olwo abadde yakakubiriza entuula 70,olw’abadde Sipiika Jacob Oulanyah okuba ng’abadde atawanyizibwa obulwadde.
Baasoose kwogera ku mirimu emirungi egikoleddwa Jacob Oulanyah,nebamwogeralo ng’omukulembeze abadde eky’okulabiralo ekirungi era abadde ayagala ennyo eggwanga lye.
Olunaku olw’enkya ssentebe wa NRM wamusisinkana ababaka bonna ab’ekibiina mu kisaawe e Kololo,okubannyonyola ekibiina wekituuse ku nsonga z’okulonda sipiika.
Mu ngeri y’emu n’oludda olivuganya government enkya lwelusalawo omuntu gwebagenda okusbawo okuvuganya ku kifo kya sipiika n’omumyuka we.
Ate ku lw’omutaano olutuula lwa parliament nga lukubirizibwa Ssaabalamuzi,mwemugenda okulonderwa sipiika n’omumyuka we.


text:
Marcus Ali Lwanga, ‘God’s Plan’ ono nga yeyali muninkini was Sheila Gashumba, muwala wa Frank Gashumba, ali mukattu lwa kukwata mukazi!
God’s Plan, kigambibwa nti eggulo yayimbuddwa ku kakalu ka poliisi ye Kabalagala ng’eno yatwalibwayo jebuvuddeko ku musango gw’okukwata omukazi atanategerekeka mannya.
Okusinziira ku mwogezi wa CID, Charles Twiine, ekibonerezo ekisingayo obunene ku buliisa manyi kya kuwanikibwa ku Kalabba.
Twiine agamba nti mumbera ng’eno, God’s Plan yabadde alina okusooka okuberebwa omutwe wamu n’akawuka ka siriimu nga tebannassalawo misango gyakumuvunaana.
Agambye nti fayiro yomusango yaweerezeddwa ewa ‘State attorney’ nga tenatwalibwa mu court.
Mu 2018, God’s Plan yava e Bungereza nadda okwabobwe wabula nga yasinga kwatikirira mu 2019 bwe yangira mu mukwano ne Sheila Gashumba.
Wabula, mukaseera katono engambo zatandika okuyitingana nti ono okujja e Uganda yava mukkomera lyeyali amazeemu emyaka 8 nga avunanibwa gwabwakkondo.
Kuntandikwa y’omwaka guno, God’s Plan ne Sheila Gashumba bayawukana.
Kigambibwa nti wano ebizibu bya muva Bulaya ono webyatandikira era nga kiwanuziibwa nti ne wooteri mweyali asula yamugoba dda olw’ebbanja eddene. Ono mbu, kwekusaba omu kumikwanoje amubudamye.


text:
VILLA Bagikubye 3: 2, Tennawangulayo
Mu Startimes Uganda premier league, KCCA FC ekubye SC Villa goolo 3-2 e namboole akawungezi kalero mu mupiira ogulagidwa obutereevu ku Sanyuka TV. Albert Mugisa yasoose okuteeberea Villa, Julius Poloto naayungira KCCA FC ate Manco Kaweesa neyeteba okuza KCCA FC mumaaso. Oluvanyuma Bashir Mutanda ateebye goolo ey’ekyenkanyi Ate Jackson Nunda naava kuntebe okuwa KCCA FC obuwanguzi era Villa esigale nga tenawangula mupiira mu mizannyo musanvu gyebaakazanya nga balina obubonero busattu.


text:
Luusi 4
Endagaano Enkadde nʼEndagaano Empya
Bowaazi ne Luusi Bafumbiriganwa
4 (A)Awo Bowaazi n’ayambuka ku wankaaki w’ekibuga n’atuula awo. Mu kiseera kye kimu, muganda we oli gwe yayogerako ngali ne Luusi, yali ayitawo. Bowaazi n’amuyita namugamba nti, “Jjangu otuuleko wano munnange.” Naye n’akkiriza, n’agenda n’atuula we yali. 2 (B)Bowaazi n’ayita n’abasajja kkumi ku bakadde b’ekibuga ne bajja ne batuula awo. 3 N’alyoka agamba muganda we nti, “Nawomi, eyakomyewo okuva mu Mowaabu, atunda ekibanja ekyali ekya muganda waffe omugenzi Erimereki. 4 (C)Ndowoozezza nti nkutegeeze ku nsonga eyo, ekibanja ekyo okigulire mu maaso g’abakadde baffe. Bw’oba ng’oyagala okukinunula kinunule. Naye bw’oba nga toyagala, ntegeeza nkimanye. Tewali mulala alina buyinza kukinunula wabula ggwe, ate nga nze nkuddirira mu lunyiriri lwaffe.”
Omusajja n’addamu nti, “Nzija kukinunula.”
5 (D)Awo Bowaazi n’amugamba nti, “Olunaku lw’oligula ekibanja ekyo ku Nawomi, ne Luusi Omumowaabu, nnamwandu naye olimutwala, erinnya lye yafa n’olikuuma n’ebintu bye n’obirabirira.”
6 (E)Amangwago, omusajja n’addamu nti, “Nze sisobola kukinunula kubanga nnyinza okwonoona obusika bwange. Noolwekyo gwe kinunule.”
7 (F)(Edda mu Isirayiri, empisa ey’okununula n’okuwaanyisa, yali nga bw’eti: omuntu omu yaggyangamu engatto[a] ye, n’agiwa munne. Eno ye yali ng’enkola entuufu mu Isirayiri).
8 Awo omusajja n’agamba nti, “Kyegulire.” Amangwago Bowaazi n’aggyamu engatto ye. 9 Bowaazi n’alangirira eri abakadde n’abantu bonna nti, “Olwa leero, nguze ku Nawomi ebintu byonna ebya Erimereki, n’ebya Kiriyoni n’ebya Maloni, era mmwe muli bajulirwa. 10 (G)Era ne Luusi Omumowaabu, nnamwandu wa Maloni, naye mututte okuba mukazi wange, okusobola okukuuma erinnya ly’omugenzi Erimereki n’ebintu bye, erinnya lye lireme okufiira awo ate n’okugibwa ne ligibwa mu bitabo bye byafaayo eby’ekibuga. Mmwe bajulirwa!”
11 (H)Awo abakadde n’abantu bonna abaali ku wankaaki ne boogera nti, “Tuli bajulirwa. Mukama Katonda amufaananye nga Laakeeri ne Leeya[b], abaazimbira awamu ennyumba ya Isirayiri. Naawe Bowaazi oyale mu Efulasi, era oyatiikirire mu Besirekemu, 12 (I)era n’ezzadde Mukama Katonda ly’anaakuwa mu mukazi oyo, libeere ng’ennyumba ya Pereezi[c], Tamali gwe yazaalira Yuda.”
13 (J)Awo Bowaazi n’awasa Luusi okuba mukazi we, n’ayingira gy’ali, n’aba olubuto, Mukama Katonda n’amusobozesa okuzaala omwana owoobulenzi. 14 (K)Abakyala ne bagamba Nawomi nti, “Mukama Katonda yeebazibwe, oyo atakulese nga tolina mununuzi olunaku lwa leero. Era erinnya ly’omwana lyatiikirire mu Isirayiri yonna! 15 (L)Kubanga muka mwana wo akwagala, alizza obuggya obulamu bwo n’akuwanirira mu bukadde bwo; era akusingira abaana omusanvu, be yandizadde.”
16 Awo Nawomi n’atwala omwana, n’amuwambaatira mu kifuba kye, n’amulabirira. 17 (M)Abakyala ab’oku muliraano ne bagamba nti, “Ewa Nawomi ezaaliddwayo omwana.” Ne bamutuuma erinnya Obedi, oyo ye kitaawe wa Yese, era jjajja wa Dawudi.
18 (N)Luno lwe lunyiriri lwa Pereezi:
Pereezi yali kitaawe wa Kezulooni,
19 (O)Kezulooni yali kitaawe wa Laamu,
Laamu n’aba kitaawe wa Amminadaabu.
20 Amminadaabu yali kitaawe wa Nakusoni,
Nakusoni nga ye kitaawe wa Salumooni;
21 (P)Salumooni yali kitaawe wa Bowaazi,
Bowaazi n’aba kitaawe wa Obedi;
22 Obedi yali kitaawe wa Yese,
Yese n’aba kitaawe wa Dawudi.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Mukaweefube akolebwa Gavumenti ya Yuganda okumanyisa Bannayuganda ku biri mu mbalirira y’eggwanga ey’omwaka 2022/2023 Minisitule evunaanyizibwa ku by’ebyensimbi n’okuteekerateekera Eggwanga yatongozza omwezi mulamba mwegenda okuyita okukuŋŋaanya ebirowoozo bya Bannansi ku mbalirira n’okusingira ddala ku byebandyagadde.
Minisita Matia Kasaija weyasinzidde okutegeezezza Bannayuganda nga Gavumenti bwetalina nteekateeka yonna okukendeeza ku misolo ku bintu ebimu okusobozesa emiwendo gy’ebintu okukkakkana nga agamba kuno kubeera kwekuba ndobo.


text:
4213 Views
Intro Yeah A New School King Sima Basajja twatondebwa ffe kusima A Karma Ivien Jemo T.O.N Chorus Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Verse 1 Kati kuzina Atazina nkusaba fuluma Ebyaffe temuli kukutama Bya anayinama, anayinuka Eeeh Vva mu katebe gwe yimuka Shaku shaku, whine, bend then katika Afaananana bulungi ono malayika Style ya kimerika naye mufirika Shaa, kati tusima Era tunyumirwa tetutoma N'obukumba twambala ate tunyuma Olwo abateesi ne kibaluma Chorus Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Verse 2 Mpulira guli munda Omuziki gukoona, tuli mu kiggunda Guwooma gukirako amatugunda Mpozzi y'ono abayimbi bonna gwe batenda? Baby gw'ofunye alina ku bisima Omwana mugimu asaanira ewaka Musime, afuuke ow'ekika, eeh Paka omugongo lwe gukutuka Laba ki baby (kisime) Kyesaze obupoozi ky'amalayo (kisime) Kinyirila kiwunya n'obuwoowo (kisime) Kankisaleko tuveewo (fire) Chorus Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati sima Ekikondo nyweza gwe tebakusuna Sima Basima bwebati yiga towakana Sima Abasajja twatondebwa ffe kusima Yeah, woo Kati kuzina Atazina nkusaba fuluma Ebyaffe temuli kukutama Bya anayinama, anayinuka Shaa, kati tusima Era tunyumirwa tetutoma N’obukumba twambala ate tunyuma Olwo abateesi ne kibaluma Le…Le Le Go Big Tune Kati sima Sima Kati sima
Advertisement
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Bannauganda ebitundu 75% bagamba nti police ne kitongole ekiramuzi byebisinga okwenyigira mu bulyi bw’enguzi ,sso nga bikwatibwako butereevu okulwanyisa omuze.
Bino bibadde mwalipota ekoleddwa ekitongole ky’obwanakyewa ekya Afro Barometer ekinonyereza ku nteekateeka ya government, eyokutuukiriza ebiruubirirwa byensi yonna, omuli okumalawo obwavu,ebyobujjanjabi ebirungi, ebyejigiriza , okukuuma obutonde bwensi ,obwenkanya n’ebirala.
Alipoota eno ekoleddwa wakati w’omwaka 2017 – 2022.
Alipoota eraze nti abantu ebitundu 75% tebakyalina bwesigwa mu police ne kitongole ekiramuzi, olw’e nguzi efumbekedde mu bitongole ebyo.
Kitegerekese nti enguzi nóbutali bwesigwa mu bitungole ebyo, eviiriddeko abantu abamu okuva kubyokuwaaba emisango, nebasirika busirisi.
Alipoota yeemu eraze nti ababaka ba parliament ebitundu 43% benyigira mu bukenuzi n’obulyake, ekiremesezza emirimu mu parliament okutambula obulungi nókutuusa obuweereza obusaanidde ku bannauganda.
Alipota ya Afro Barometer egamba nti bannauganda ebitundu 34% batubidde mu bwavu, nga bagamba nti government tefuddeyo kubamanyisa nteekateeka zaayo bwezitambula ez’okweggya mu mbeera gyebalimu, sso nga ebitundu 25% tebatusibwako mazzi mayonjo.
Alipota ye kitongole kya Afro Barometer eyongedde okulaga nti okutyobola obutonde bwensi kweyongedde naddala nga kukolebwa abakungu ba government ne bannabyabufuzi, nga bano bali ku bitundu 78%.
Alipoota efulumiziddwa omunonyereza omukulu era omukwanaganya w’e mirimu mu Afro Barometer Francis Kibirige, ku mukolo ogubadde ku Mystil hotel mu Kamnpala.
Kibirige agambye nti government yesigazza obuvunanyizibwa okulaba nti ebitereddwa mu alipoota bikolebwako okuyamba bannauganda, okutuusibwako obuweereza obusaanidde.
Minister wa guno naguli mu office ya Ssaabaminister Justine Kasule Lumumba era nga yavunanyizibwa ku biruubirirwa by’ekyasa SDGs, yaguddewo okubaganya ebirowoozo ku alipoota eno nátegeeza nti government etandise okukyusa program zaayo zituuke ku bantu butereevu, omuli parish development Model, emyooga néndala.
Minister asabye president Museveni okukwata ku bakungu mu government ne byanabyabufuzi abatyobola obutonde bwensi, nti kuba kirabika amateeka agaliwo tebagawa kitiibwa betwalira waggulu.


text:
Alipoota ekwata ku mbeera ya bannamagoye mu Uganda eraze nti ebitundu 20% ku bbo tebaasoma ssonga nábaana abato tebatwalibwa mu masomero, olwokuboolebwa okusukkiridde.
Alipoota eno eyitiddwa Spatial mapping and profiling of persons with Albinism, eraze nti Uganda erina bannamagoye abasukka mu 1000.
Ebitundu 57% abali mu Uganda basibuka mu district ye Luwero.
Ebitundu 48%beebalina empapula eziweza obuyigirize bwa primary.
Ebitundu 26% bebalina ebiwandiiko bya siniya eyokuna.
Ebitundu 12% bebalina obuyigirize obwa University.
Bannamagoye ebitundu 72% tebalina gaalubindi zibabikka mu maaso okubasobozesa okulaba obulungi.
Ebitundu 80% balina obuzibu bwóbutalaba bulungi olwokukosebwa omusana, ate ebitundu 70% tebagendanga kweekebeza ku maaso.
Ssentebe wÓmukago ogutaba bannamagoye mu Uganda Olivia Namutebi yeyayanjudde alipoota eno yaabadde ku hotel Africana mu Kampala.
Namutebi asabye government okunyweza amateeka agakwata ku bannamagoye ganyweezebwe.
Bagala eddagala lyebakozesa ku nsusu zabwe lisembezebwe ku malwaliro ga Health Centre 4, nÓkubawagira okusoma awatali kusumbuyibwa nakusosolwa.
Mu January wa 2020,parliament ya Uganda yasaawo olunaku olwenjawulo, okumanyisa abantu bonna embeera bannamagoye gyebayitamu, era neesuubiza okubaako ekikolebwa.


text:
Emotoka za Uganda Police Force zirabiddwako nga ziwondera Munnakibiina kya Forum for Democratic Change – FDC Rtd. Col. Dr. Kizza Besigye buli wabadde adda mu Kibuga Kampala.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Amawulire
Joyce Bagala alangiridwa ngómubaka omukyala omutuufu owa Mityana
Ivan Ssenabulya
June 24th, 2022
Bya Ruth Anderah,
Kooti ejulirwamu enywezezza obuwanguzi bwamunna NUP Joyce Bagala ku kifo kyomubaka omukyala owa disitulikiti ye Mityana.
Abalamuzi 3 nga bakulembeddwamu Geoffrey Kiryabwire bamenyewo ennamula eyaweebwa kooti enkulu e Mubende, eyali esazizaamu okulondebwa kwa Bagala olwamateeka gebyokulonda agamenyebwa.
Minisita webyettaka Judith Nabakooba bwebavuganya mu kalulu akaliwo omwaka oguwedde, yeyaddukira mu kooti okuwkanya okulondebwa kwa Bagala ngagamba nti waaliwo okumenya amateeka gebyokulonda, okugulirira abalonzi n’okutisatiisa abalonzi nga kikolebwa amagye.
Abalamuzi mu kooti ejjulirwamu bategezezza ngobujulizi bwa Nabakooba bwebutamatizza okusazaamu ebyava mu kulonda.
Kooti ejulirwamu eragidde enjuuyi ezisigadde, okuliwa ebisale ebisasanyiziddwa mu musango guno.


text:
Omukulembeze w’eggwanga Yoweri Kaguta Museveni Tibuhaburwa olunaku olw’enkya lwasuubirwa okutegeezebwa ebikwata ku tteeka Lya NSSF erirungamya ekittavu ky’abakozi nga bweryayisibwa palament omwezi oguwedde ,ekiwadde abakozi essuubi nti sabiiti ejja omukulembeze w’eggwanga etteeka lino yandirisaako omukono
Parliament omwezi oguwedde ogwe 11,yayisa ennongosereza mu tteeka Lya Nssf mweyakkiririza abakozi abaterese mu kittavu kino okumala emyaka 10 nga bawezeza emyaka 45 egy’obukulu okufuna ku nsimbi zabwe ebitundu 20%.
Palament era munnongosereza zeyayisa ,yakkiriza abakozi abaliko obulemu abawezeza emyaka 40 egy’obukulu nga baterese mu kittavu kino okumala emyaka 10 okufuna ku nsimbi zabwe ebitundu 50%.
Kati ensonda zitubuulidde nti olunaku olw’enkya nampala wa gavument mu palament Thomas Tayebwa lwasuubirwa okwanjulira omukulembeze weggwanga ennongosereza zino nga bwezaayisibwa palamenti , president Museven asalewo oba azisaako omukono.
Usher Wilson Owere ssentebbe w’omukago ogutaba ebibiina by’abakozi agamba nti balina essuubi nti omukulembeze w’eggwanga wakuteeka omukono ku tteeka lino sabiiti ejja ,kubanga byonna ebyakaanyizibwaako mu nsisinkano ezaaliwo nebibiina byabakozi, abantu abakwaatibwaako ekittavu kino n’omukulembeze w’ eggwanga nti byebyo ebyayisibwa palamenti.
Owere agambye nti okuva etteeka lino lweryayisibwa palament abadde eyogerezeganya neba minister abakwatibwako, ku ngeri gyerinatandika okussibwa mu nkola, nga president amaze okulissaako omukono.
Mu kusooka akulira NSSF yali yategeeza nti singa ensimbi ezo ebitundu 20 ku kikumi ziyisibwa nti zaali zakukosa ekitongole, nti kubanga kyali tekirinawo sente mu mpeke zekyali kigenda okuwa abakozi abo abagwa mumutendera ogwo,kubanga zonna zaali zaasigibwa mu bintu ebivaamu sente zongere kuzaala amagoba.
Wabula oluvannyuma yakkiriza n’agamba nti ekitongole bwekiba kiweereddwa wakiri ebbanga lya myezi mukaaga okukungaanya sente ezo, kibeera kisobola okutuukiriza ebyo ebyayisiddwa mu nnongosereza.


text:
Abalamuzi 3 aba Kkooti Ejulirwamu mu Kampala basizza kimu ng’enkuyege nebakakasa Omubaka Munnakibiina kya National Unity Platform – NUP Denis Ssekabira ng’omubaka wa Katikamu North omulonde. Gaddafi Nasur Munnakibiina kya National Resistance Movement – NRM yali yaddukira mu Kkooti Ejulirwamu ng’awakanya ensala ya Kkooti Enkulu mu Kampala okuwa Ssekabira obuwanguzi mu musango mweyali awakanyiza okulondebwa kwe. Ssekabira ne munnamateeka we Luyimbazi Nalukoola bategeezezza nti sibakusonyiwa Nassur olw’okuboononera obudde era baagala abaliyirire bunnambiro ensimbi zonna zebasaasanyizza mu musango guno nga Kkooti bweragidde.
Share.


text:
Ttiimu y’eggwanga ey’omuzannyo gw’okubaka eya She Cranes ekubye ttiimu eyawamu eya Masaka Select obugoba 16 – 03 mu mupiira ogw’omukwano oguzanyiddwa ku kisaawe kye Kasana Nyendo Masaka.
She Cranes omupiira guno ebadde egugendereddemu okwetegekera obulungi empaka za Commonwealth Games,ezigenda okubeera e Birmingham mu Bungereza omwezi ogujja ogwa July 2022.
She Cranes nga tenazannya mupiira guno, yasoose mu kusaba mu Lutikko e Kitovu.
Mu kusaba kuno omwami wa Kabaka owe ssaza Buddu, Ppookino Jude Muleke, yakubiriza abazannyi ba ttiimu okusiga obulungi ensimbi ezibawebwa zisobole okubagasa nga bannyuse omuzanyo guno.
Ttiimu eno era ekoze bulungibwansi mu katale ke Nyendo,era president w’omuzannyo Babirye Kityo Sarah, asimbye omuti ku katale kano ng’akabonero k’okukuuma obutondebwensi.
Mu mpaka za Commonwealth Games She Cranes yatekebwa mu kibinja B nabategesi era banantamegwa b’empaka ezasembayo mu 2018 aba Bungereza.
Abalala abali mu kibinja ye New Zealand, Trinidad and Tobago, Northern Ireland ne Malawi.
Uganda ya kuggulawo ne New Zealand nga 30 July.
Empaka za Commonwealth Games zigenda kuberawo okuva nga 28 July okutuuka nga 8 August omwaka guno.
Bisakiddwa: Issah Kimbugwe


text:
Ababaka ba parliament abatuula ku kakiiko akalondoola eby’ensimbi n’okuteekerateekera eggwanga bakalambidde bagala omulimu gw’okuzimba eddwaliro lya Lubowa international specialised hospital guyimirizibwe, abaakola endagaano n’abaawaayo sente basooke banoonyerezebweko.
Okuva mu 2019 wabaddewo vvaawo mpitewo mga tewali muntu akkirizibwa kugenda kulambula ekifo awazimbibwa eddwaliro lino, era ng’olwasembayo ababaka abatuula ku kakiiko ak’ebyobulamu n’omuteesiteesi omukulu mu ministry y’eby’obulamu baabagobera ku lyango nebavaayo nga batolotooma.
Ba minister beby’ensimbi abakulembeddwamu matia Kasaija baategezezza nti okuzimba eddwaliro lino kwali kwazingama olw’omuggalo ogwaleetebwa Covid 19.
Kati bagala liweebwe wakiri obuwumbi bwa shilling 319, zissibwe mu mbalirira y’omwaka ogujja.
Mu 2019 parliament yeemu yakkiriza government okwewolera musiga nsimbi obukadde bwa dollar ya America 300, okutandika okuzimba eddwaliro lye Lubowa, era nga lyali lisuubirwa okuggwa mu bbanga lya myaka ebiri.
Okunyonyola Kwa minister tekwamatizza babaka nebasalawo basooke bagendeyo balambule, okulaba omulimu wegutuuse.
Minister omubeezi ow’e nsimbi Henry Musaasizi aliko obujulizi bweyaleetedde ababaka obulaga nti musiga nsimbi ono government ezze emusasula ensimbi okuzimba eddwaliro lye Lubowa, era kyebagala kyekya government okutuukiriza obweyamo bwayo, balinde musiga nsimbi kutuukiriza buvunanyozibwabwe.
Ababaka batandise okwekennenya omulimu ogwakakolebwawo, balabe obuwumbi 348 ezaasooka okuwebwayo kyezaakakola.
Ababaka olwaleero era batuuseeko mu kifo ewazimbibwa eddwaliro lino, basanze abaali bazimba omulimu baagusuulawo gwakoma mu musingi.
Kaminsona w’ebyobuzimbi mu minisitule y’ebyobulamu Ying. George Otim, ategezeezza nti omulimu ogwo ogwakakolebwawo ogw’okuzimba omusingi bakagusaasaanyizaako obukadde bwa dollar za America 11.
Minister w’ebyensimbi Matia Kasaija naye bwatuuse ewazimbibwa eddwaliro bimusobedde, n’atabukira abakulu mu ministry y’eby’obulamu, ng’ayagala banyonyole kwebabadde basinziira okumupeeka ssente kumpi buli lunaku nga tewali mulimu gukolebwa.
Wabaddewo era okusoberwa ababaka kwosa ne minister Kasaija bwebabuuziza kampuni entuufu ezimba eddwaliro lino, nga tewali agimanyi.
Omubaka wa Butambala Muwanga Kivumbi agamba nti ekigenda maaso bwandiba obulyanke obwetaaga okusooka okunoonyerezaako.
Ssentebe w’akakiiko kano ka parliament ak’ebyobulamu Keefa Kiwanuka agambye nti kyebazaako kwekunoonya ebiwandiiko byonna ebikwata ku ndagaano y’okuzimba eddwaliro.
Musiga nsimbi ono eyakwasibwa obuvunaanyizibwa bw’okuzimba eddwaliro lino erya Lubowa International specialised hospital ayitibwa Enrica Penneti,era yoomu yaweereddwa n’endagaano endala ey’okuddukanya ekirime ky’emmwanyi mu ggwanga,azimbe ekkolero erinaazisunsula zigattibweko omutindo nga tezinatundibwa bweru wa ggwanga.


text:
Eyaliko munamajje eyaganyuka Maj. Gen Kasirye Gwanga nga ono sabiti jetukubye emabega yadusibwa mu dwaliro lya Nakasero Hospital nga alimumbera mbi, getufuna ku Fremer Media galaga nga omukulu Ono bweyaterebwa kubyuuma ebimuyambeko mukusa.
Maj. Gen Kasirye Ggwanga yateereddwa mu kasenge k’abayi mu ddwaliro lya Nakasero Hospital nga tamanyi biri ku nsi.
Owooluganda lwa Kasirye atayagadde kumwogera mannya yagambye nti embeera ya Genero yatabuse ku Mmande mu ttuntu abasawo ne basalawo okumutwala mu kasenge k’abayi era mu kiseera kino assiza ku byuma.
Kasirye yaweebwa ekitanda ku Mmande ya wiiki ewedde ng’alumizibwa nnyo omutwe. Enkeera ku Lwokubiri yalongoosebwa omusuwa gw’omu mutwe ng’omusaayi gwetuzze n’adda bulungi engulu.


text:
Abaruumi
Essuula 15
Era ffe abalina amaanyi kitugwanidde okwetikkanga obunafu bw'abo abatalina maanyi, so si kwesanyusanga fekka.
2 Buli muntu mu ffe asanyusenga munne mu bulungi olw'okuzimba.
3 Kubanga era ne Kristo teyeesanyusanga yekka: naye, nga bwe kyawandiikibwa, nti Ebivume byabwe abaakuvuma byagwa ku nze.
4 Kubanga byonna ebyawandiikibwa edda, byawandiikibwa kutuyigiriza ffe, tulyoke tubeerenga n'okusuubira olw'okugumiikiriza n'olw'okusanyusa kw'ebyawandiikibwa.
5 Era Katonda w'okugumiikiriza n'okusanyusa abawe mmwe okulowoozanga obumu mwekka na mwekka mu ngeri ya Kristo Yesu:
6 mulyoke muwenga ekitiibwa Katonda, Kitaawe wa Mukama waffe Yesu Kristo, n'omwoyo ogumu n'akamwa akamu.
7 Kale musembezaganyenga mwekka na mwekka, nga Kristo bwe yabasembeza mmwe, olw'ekitiibwa kya Katonda.
8 Kubanga njogera nti Kristo yali muweereza w'abakomole olw'amazima ga Katonda, okunyweza ebyasuubizibwa eri bajjajja,
9 era ab'amawanga balyoke bawenga Katonda ekitiibwa olw'okusaasira; nga bwe kyawandiikibwa nti Kye nnaavanga nkwatula mu b'amawanga, Era nnaayimbiranga erinnya lyo.
10 Era nate ayogera nti Musanyukenga, mmwe ab'amawanga, wamu n'abantu be.
11 Era nate nti Mutenderezenga Mukama, mmwe ab'amawanga mwenna; Era ebika byonna bimutenderezenga.
12 Era nate Isaaya ayogera nti Waliba ekikolo kya Yese, Era ayimirira okufuga ab'amawanga; Oyo ab'amawanga gwe balisuubira.
13 Era Katonda ow'okusuubirwa abajjuze mmwe essanyu lyonna n’emirembe olw'okukkiriza, mmwe musukkirirenga mu kusuubira, mu maanyi g'Omwoyo Omutukuvu.
14 Era nange nze ntegeeredde ddala ebyammwe, baganda bange, nga nammwe mujjudde obulungi, mujjudde okutegeera kwonna, nga muyinza n'okubuuliriragana mwekka na mwekka.
15 Naye nneeyongedde okuguma katono okubawandiikira, nga kubajjukiza nate olw'ekisa kye nnaweebwa Katonda
16 nze okubeeranga omuweereza wa Kristo Yesu eri ab'amawanga nga nkolera enjiri ya Katonda omulimu gwa kabona, ssaddaaka y'ab'amawanga eryoke esiimibwe ng'ekuzibwa Omwoyo Omutukuvu.
17 Kale okwenyumiriza ndi nakwo mu Kristo Yesu mu bya Katonda.
18 Kubanga siryaŋŋanga kwogera kigambo kyonna wabula Kristo bye yankoza, olw'okuwulira kw'ab'amawanga, mu kigambo ne mu kikolwa,
19 mu maanyi g'obubonero n’eby'amagero, mu maanyi g'Omwoyo Omutukuvu; bwe kityo okuva mu Yerusaalemi n'okwetooloola okutuuka mu Iruliko, natuukiriza enjiri ya Kristo;
20 naye nga njagala ekitiibwa kino okubuuliranga enjiri, si awayatulibwa erinnya lya Kristo nnemenga okuzimba ku musingi gwa beene;
21 naye nga bwe kyawandiikibwa nti Baliraba abatabuulirwanga bigambo bye, Era abataawulira balitegeera.
22 Era kyennavanga nziyizibwa emirundi emingi okujja gye muli;
23 naye kaakati, kubanga sikyalina bbanga mu nsi zino, era kubanga, okuva mu myaka mingi nnali njagala okujja gye muli,
24 we ndigendera mu Esupaniya (kubanga nsuubira okubalaba nga mpitayo, mmwe mumperekereko okuntuusa eyo, bwe ndimala okubalabako n'okusanyukirako awamu nammwe);
25 naye kaakati ŋŋenda e Yerusalemi, okuweereza abatukuvu.
26 Kubanga ab'e Makedoni n'ab'e Akaya baasiima okusolooleza ebintu abaavu ab'omu batukuvu abali e Yerusaalemi.
27 Kubanga basiima; era nga bababanja. Kuba oba ng'ab'amawanga basseekimu n'ebyabwe eby'omwoyo, babanja okubaweereza nate eby'omubiri.
28 Kale bwe ndimala ekyo, bwe ndibakwasiza ddala ebibala ebyo ndivaayo, okuyita ewammwe okugenda e Supaniya.
29 Era mmanyi nga bwe ndijja gye muli ndijja mu mukisa gwa Kristo nga gutuukiridde.
30 Era mbeegayiridde, ab'oluganda, ku bwa Mukama waffe Yesu Kristo, n'olw'okwagala kw'Omwoyo, okufubiranga awamu nange mu kunsabira Katonda;
31 ndyoke mpone mu abo abatawulira mu Buyudaaya, n'okuweereza kwange kwe ntwala e Yerusaalemi kusiimibwe abatukuvu;
32 ndyoke njije gye muli n'essanyu olw'okwagala kwa Katonda, mpummulire wamu nammwe.
33 Era Katonda ow'emirembe abeerenga nammwe mwenna. Amiina.


text:
Back to the website Register with us Invest With us
ENSALA Y’OMUSANGO GW’EKIKA KY’OMUTIMA DAUDI BAKIIKA
NAKIREMBEKA GW’AWAWAABIRA NAMUGERA KAAKETO
- GATUNULAJJO.
Tumaze okukebera n’okwekkaanya, ne tusala omusango negusinga omuwaabi
Daudi Bakiika Nakirembeka – kyeguva gumusinga:-
- Kubanga mu mwaka 1926 yawoza Bulangira. Era mu mwaka ogwo n’atabagana n’olukiiko kw’Ekika ky’O mutima n’amenya obulangira bwe yali awoza.
- Olukiiko lw’Ekika lwamulagira okuleeta ab’Amasiga ne Namugera Kakeeto okuleeta agage. Abadde tanagaleeta (amasiga) ate n’ajja awaaba mu Lukiiko lwa Kabaka nti nze Mukulu w’Ekika ky’Omutima ng’awawaabira Namugera Kakeeto Gatunulajjo.
- Olukiiko lwa Kabaka nerulagira okuzza omusango guno mu Lukiiko lw’Ekika.
- Obwa jjajja bw’Ekika bweyawawaabirira nti nze Jjajja w’Ekika. Olukiiko bwerumubuuzizza nga bwali jjajja w’Ekika ky’Omutima bumubuze.
- Bw’olaba mu masiga ge gonna naye erya Namugera gw’ayita omwana we talyogerako; ensikirano yalyo ng’amalala bw’agogerako ensikirano yaago, so nga Namugera mu mpoza ye amwoogerako nga bw’ali omwana we.
- Ate Namugera gw’abadde ayogerako mu mpoza ye nti mwana wange ate agamba nti ssi mwana wange ye wa Nyonyi wa Mbazira.
- Bw’olaba era mu kibuuuzo No. 23 agamba nti munnange alina Akasolya akake nange nina Akasolya akange, sikyalina Namugera Kakeeto Gatunulajjo kye mmuvunaana,
Kale nno mu nsonga ezo mwetusinzidde okusala omusango okumusinga Daudi Bakiika Nakirembeka, netumulagira okutabagana awamu ne Namugera Kakeeto Omukulu w’Ekika ky’Omutima; kubanga omuziro guli gumu.
Ne tumubuuza nti ojulira Olukiiko Olukulu olwa Ssabasajja Kabaka?
Okuddamu kwe nti njulira.
Ataddeko omukono gwe,
Daudi Bakiika, Nakirembeka.
Ffe abasaze omusango guno:-
- Petro Kasikisa Mutuba I, Buyaga, Omubaka w’Olukiiko Lwa Kabaka.
- Yoanna Aligaweesa Musaale we Kabula
- Zeverio Musajjawaza
- Yokana M. Katera
- Bulazi Ntangamalala
- Adulufu Balaba
- Batimayo Malekane
Omusango gwamusinga, n’akakasibwa mu Ssiga ery’e Butale-Buwunga.
Okusinziira ku musango ogwo, ogwali guleese akatabuko mu kika ky’Omutima, Ssekabaka Daudi Chwa, n’awa ab’Ekika ky’Omutima amagezi bave ku by’okulondanga Namugera mu mituba nga bwe babadde bakola, naye obwa Namugera bubeere bwa nsikirano, i.e.Omwana omulenzi amusikidde nga y’abeera Namugera Kasekende.
Okusinziira ku biriwo kati mu kika ky’Omutima i.e. Omukulu w’Ekika okulwaala ate mutabaniwe nga tayagala kusikira kitaawe mu bukulu obwa Namugera, olw’okuba nti waliwo abantu ababukaayanira. Obudde butuuse Ekika kidde ku nkola ya bajjajjaffe mu mituba omukaaga (6). Buli mutuba nga gussaawo omuntu omu omusengejje. Mu babaka abo omukaaga (6) eyasinzanga banne obululu nga y’atwala obwa Namugera Kasekende.
CHAPTER III
Emituba etaano (5) egiwanguddwa, nga sigiyomba, nga gisigala mu ddembe, nga girinda bulinzi ku lulonda oluliddako (Bajjajjaffe balina Democracy ow’ekika ekya waggulu). Ekika ky’Omutima bwe kinadda ku nkola eyasooka, Bajjajjaffe gye bassaawo olw’obulungi bw’Ekika n’eddembe, banaaba bakoze kikulu nnyo okumalawo omuvuyo n’enkayana zonna ezandizzeewo, ezaawulayawula mu baana ab’enda emu.
CHAPTER IV
KABAKA Namugera yafunira atya ab’Ekika ky’Omutima obutaka e Bbaale Buyaga mu Ggombolola y’e Kyannamukaaka?
Byajja bwe biti:
Nga bali mu nnyanja, baasalawo okuddukira mu bizinga by’e Ssese. Bwe bagoba e Ssese, ne balaba nga bali mu kabi kanene, singa omulabe waabwe anaabazingiriza ku bizinga, ajja ku batta abamalewo, ne bakyusa badde ku lukalu. Kwe kuvuga ne bagoba e Bbaale, awali empuku ennene nga basobola okulengera wonna mu bwengula bw’ennyanja. Ate waggulu w’empuku nga weetadde bulungi. Ku njuyi zombi omulabe gy’ayinza okufuluma nga balabayo bulungi. Kabaka Namugera omunaanule yabeera mu kifo ekyo okumala ekiseera kinene nga talaba amulumba- Omulangira bwe yamala okuwamba Namulondo ya Namugera eby’okuwondera Namugera n’abivaako.
CHAPTER V
Bbaale kyali kifo kifunda nga baganda ba Namugera, sibakyasobola kugyaawo. Namugera kwe kusaba baganda be bagende basenge mu bitundu ebitali wala nnyo ne Bbaale, ye asigale n’abaanabe e Bbaale.
Baganda ba Namugera baawulira bulungi mukulu waabwe ky’abalagidde okukola. Kati ge Masiga g’osanga:
- E Kyabbogo (Lujaaganya)
- E Kyamuyimbwa (Kaseegu)
- E Nakiyaga (Byuma)
- E Namwanzi (Lunamunyu)
- E Kasozi (Kanywanyi)
- E Bulonge (Lugaaju)
- E Nkuke (Namuna)
- E Kafuluma (Luswata)
- E Nabugabo-Bbaale (Wanaana)
- E Butale (Lukaaga)
- E Mabowa (Omukundi)
- E Minyinya (Ddungu)
- E Ssanje (Ndawula)
- E Bugonzi (Yombo)
- E Butale II (Nakirembeka)
Ate abaana ba Namugera abaasigala e Bbaale gy’Emituba gino: –
- Bwanika Bugayi Ku bbaale Ku butaka
- Mayiga Bulegeya Ku bbaale Ku butaka
- Kirangwa Buwesi Ku bbaale Ku butaka
- Mukasa Mbowa Ku bbaale Ku butaka
- Musoke Bwoga Ku bbaale Ku butaka
- Kakeeto Abbulibwa Misenyi Ku bbaale Ku butaka
CHAPTER VI
Namugera bwe baagoba e Bbaale ne bagandabe, baasangako omutaka ey’eddira Engeye, nga y’avubira Pokino eby’ennyanja (mbu ye Pookino n’abitwaliranga omu ku BAMBEJJA) Omuvubi wa Pookino baamuyisa bulungi; n’ayongera okukola ogw’okuvuba.
Kabaka Namugera ne baganda be baali sibayinza kukola mulimo gwa kikopi. Abawandiisi abamu ab’omulembe guno baabulwa abalungamya, kwe kuwandiika nga bagamba nti ab’Ekika ky’Omutima omulimo ku Kabaka w’e Buganda ggwali gwa kuvubira mumbejja eby’enyanja.
Kabaka Namugera omunaanule n’abalangira be bandyefeebezza batya okudda mu kuvubira awambye Namulondo yaabwe?
Omutaka eyavubiranga Pookino, ekibanja kye kya nsikirano n’okutuusa kati, ab’Engeye bakimanyi nga kyabwe era mwebali nnyo.
CHAPTER VII
ERYATO ERY’EMPINGU NAMUGERA MWE YAJJIRA OKUGOBA E BBAALE LYALAGAWA?
Tota mabi! Abavubuka abanyumirwa ebyafaayo by’ekifo kino beetegefu okufuna “Ba excavators” bajje bazuule eryato lino. Ennyanja bwe yajjula n’eribikka omusenyu.
Guno omulimo gwandibadde gukolebwa mangu awatali kulinda “Lease” kuyitamu.
Mu maaso g’ejjinja eddene kati eryabikkibwa omujjuzi gw’ennyanja Nalubaale, eryato eryo we lyagoba. Awandiika bino, nnaloba eky’ennyanja kye bayita “ENZERE”, nga nnyimiridde ku jjinja eryo. Lino ejjinja lye liyitibwa “BWANIKA” lye lyabbulwamu “Akasozi Bwanika, akali e Naggalabi, abalwanyi ba Kabaka Namugera bawangulirwa awo. Engalabi zasesebbuka nnyo. Ku linnya erya Bwanika ne kugenderako erya Naggalabi. Anti kwali kwekulisa kuwona Kabaka omukambwe (Namugera), eyalina Katikkiro eyatta abantu okukamala.
CHAPTER VIII
BIKI EBYABAAWO NG’OMUNGEREZA AMAZE OKUWAMBA UGANDA N’OBUGANDA BWONNA?
Endwadde eya mmongoota (Sleeping sickness) ereetebwa ebivu, yava e Ssese n’erumba olukalu, bajjajjaffe gye baali beekwese. Omungereza okuwonya obulamu bwabwe, n’alagira abantu bonna okwamuka ebitundu ebyo byonna ebyali birumbiddwa Mongoota nga ne Bbaale ekya Namugera okuzingiddemu. Omungereza yalagira abantu beeyongere munda mailo ssatu (3) okuva ku nnyanja. Jjajjaffe Namugera n’abaana be ne beewogoma mu baganda be abaali ewalako n’ennyanja, e Mitemula.
Baabeera eyo okutuusa Omungereza endwadde ya Mmongoota lwe yagimala amaanyi. N’abalagira okuddayo mu bibanja byabwe bye yali abagobyemu.
Abatono baatandika okuddayo okukandula ebyali ebibanja byabwe. Mw’abo abaddayo amangu mwe mwali taata wange, ADULFU BASAJJABALABA MAYIGA, Katikkiro wa Namugera, ow’ensibo akuuma obutaka bw’e Bbaale.
Namugera eyali atadde Entebe ye e Mitemula, awo w’ali kaakano yajja n’akandula ekibanja kye n’embuga ye. Ono nga ye Namugera Mawaggali. Obulamu bwe bwagonda, n’aggyibwa e Mitemula, n’aleetebwa e Bbaale. Era e Bbaale gye yafiira, n’aziikibwa awo mu mbuga ye ne mukyala we era awo we yaziikibwa, n’abaana be bonna baziikibwa awo. Mutabani we Gatunula (omusika we) bwe yafa omulambo gwe gwaleetebwa e Bbaale ne guziikibwa kumpi ne Kitaawe (Namugera). Omwana omu omulenzi eyali ayitibwa Sebastine ye yaziikibwa e Mitemula, mu kibanja kitaawe Namugera kye yali amuwadde, gye baayitanga mu Nzo”.
Back to the website Register with us Invest With us